Blaze7451/Wiki-th-20250601 huggingface dataset:
ลักยิ้ม

ลักยิ้ม (dimple) คือ รอยเล็ก ๆ ที่บุ๋มลงไปที่แก้ม อันมองเห็นได้ และเกิดจากเนื้อที่ทับซ้อนกัน โดยเฉพาะเมื่อเวลายิ้ม ปรกติมีอยู่ทั้งสองแก้ม และอาจมีอยู่ตลอดไปหรือชั่วคราวก็ได้ บางทีลักยิ้มก็มีบทบาทในการเลือกคู่ ในบางวัฒนธรรม ซึ่งรวมถึงทางเอเชีย เห็นว่า ลักยิ้มเป็นเครื่องหมายแห่งความน่ารัก มีเสน่ห์ และจริงใจ
ลักยิ้มอาจเกิดขึ้นตามธรรมชาติ เป็นพันธุกรรมลักษณะเด่น (dominant trait) หรือจากศัลยกรรมก็ได้ ลักยิ้มตามธรรมชาติเกิดจากการรูปแบบหนึ่งของกล้ามเนื้อไซโกมาติคัส เมเจอร์ (zygomaticus major muscle) ที่มีลักษณะเป็นสองแฉก (bifid) กล้ามเนื้อนี้มีจุดเกาะต้นอยู่ที่กระดูกไซโกมาติก แล้วทอดตัวลงมาแยกออกเป็นสองแฉก แฉกแรกมีจุดเกาะปลายอยู่บนมุมปาก อีกแฉกอยู่ล่าง บริเวณที่ทั้งสองแฉกแยกกันจะเกิดเป็นรอยบุ๋มคือลักยิ้ม
เนื่องจากความนิยมว่า ลักยิ้มเป็นสัญลักษณ์แห่งเสน่ห์ดังว่ามาแล้วนั้น จึงมีผู้คนหลายคนที่ไม่มีลักยิ้มใฝ่หาลักยิ้มโดยวิธีศัลยกรรม การศัลยกรรมลักยิ้มมีชื่อว่า dimple reconstruction (การสร้างลักยิ้มขึ้นใหม่) โดยแพทย์จะผ่าตัดเนื้อในช่องปาก เพื่อให้เกิดช่องว่าง แล้วเย็บ เพื่อทำให้เกิดรอยออกไปยังแก้มภายนอก เป็นลักยิ้ม ถือเป็นการผ่าตัดเล็ก ใช้เวลาประมาณสามสิบนาที ทำแผลอีก 3-4 วัน และกระพุ้งแก้มจะบวมได้นานถึงสองสัปดาห์ก่อนยุบเป็นปกติ มีรายงานว่า ลักยิ้มที่สร้างขึ้นแบบนี้ ในระยะแรกจะปรากฏอยู่ตลอดเวลา ทั้งเวลายิ้มและไม่ยิ้ม จึงดูไม่เป็นธรรมชาติ แต่เมื่อผ่านไปหลาย ๆ เดือน จะค่อยดูดีขึ้นเอง ทั้งยังมีการอ้างด้วยว่า ศัลยกรรมนี้ "มีโอกาสในการเกิดผลเสียค่อนข้างต่ำมาก"
ในประเทศไทยช่วงต้นถึงกลางพุทธทศวรรษที่ 2550 ศัลยกรรมเช่นว่านี้เป็นที่นิยมระดับหนึ่ง เนื่องจากมีความเชื่อว่าจะดูดีเหมือนดารานักแสดง ประกอบกับมีดาราบางคนกล่าวว่าชอบใจในเพศตรงข้ามที่มีลักยิ้ม อย่างไรก็ดี ไม่ปรากฏว่ารัฐควบคุมศัลยกรรมนี้อย่างเฉพาะเจาะจง มีเพียงการที่สถานพยาบาลของรัฐที่รับทำจะจัดการให้คำแนะนำเป็นแห่ง ๆ ไป เช่น บางคลินิกจะอธิบายให้ทราบถึงผลดีผลเสียของการสร้างลักยิ้มขึ้นใหม่ ตลอดจนทำความเข้าใจกับผู้ใช้บริการในเรื่องขนาดและจำนวนของลักยิ้ม เพราะหวังจะได้ความพอใจของผู้ใช้บริการ

**ดูเพิ่ม**
แอ่งคาง (cleft chin)
*ง่ามก้น (Dimples of Venus)

**อ้างอิง**

**แหล่งข้อมูลอื่น**
  Possible inheritance of dimples
หมวดหมู่:กายวิภาคศาสตร์
หมวดหมู่:ศัลยกรรมตกแต่งบนใบหน้า
หมวดหมู่:องค์กรเกี่ยวข้องกับสมาคมประชาชาติแห่งเอเชียตะวันออกเฉียงใต้

หมวดหมู่:สมาคมประชาชาติแห่งเอเชียตะวันออกเฉียงใต้
อาน-แอมอน ฌิสการ์ แด็สแต็ง

อาน-แอมอน ฌิสการ์ แด็สแต็ง (Anne-Aymone Giscard d'Estaing; เกิด 10 เมษายน พ.ศ. 2476 ที่กรุงปารีส ประเทศฝรั่งเศส) เป็นภริยาของวาเลรี ฌิสการ์ แด็สแต็ง ประธานาธิบดีแห่งสาธารณรัฐฝรั่งเศสคนที่ 20 ถือเป็นสุภาพสตรีหมายเลขหนึ่งของประเทศฝรั่งเศสคนที่ 19 ตั้งแต่ 27 พฤษภาคม พ.ศ. 2517 - 21 พฤษภาคม พ.ศ. 2524
Anne-Aymone Giscard d'Estaing
หมวดหมู่:บุคคลที่เกิดในปี พ.ศ. 2467
หมวดหมู่:บุคคลจากปารีส
หมวดหมู่:เหตุการณ์ในน่านน้ำสากล

หมวดหมู่:การขนส่งทางน้ำนานาชาติ
หมวดหมู่:เหตุการณ์
หมวดหมู่:ความสัมพันธ์ระหว่างประเทศ
หมวดหมู่:สมุทรกรณี
uk:Категорія:Корабельні аварії
โกลด ปงปีดู

โกลด ปงปีดู (Claude Pompidou; เกิด 13 พฤศจิกายน พ.ศ. 2455 ที่กรุงปารีส ประเทศฝรั่งเศส) เป็นภริยาของฌอร์ฌ ปงปีดูประธานาธิบดีแห่งสาธารณรัฐฝรั่งเศสคนที่ 19 ถือเป็นสุภาพสตรีหมายเลขหนึ่งของประเทศฝรั่งเศสคนที่ 18 ตั้งแต่ 20 มิถุนายน พ.ศ. 2512 – 2 เมษายน พ.ศ. 2517
กโกลด ปงปีดู
หมวดหมู่:บุคคลที่เกิดในปี พ.ศ. 2455
หมวดหมู่:บุคคลจากปารีส
อีวอน เดอ โกล

อีวอน เดอ โกล (Yvonne de Gaulle; เกิด 22 พฤษภาคม พ.ศ. 2443 ที่เมืองกาแล แคว้นนอร์-ปาดกาแล ประเทศฝรั่งเศส) เป็นภริยาของชาร์ล เดอ โกล ประธานาธิบดีแห่งสาธารณรัฐฝรั่งเศสคนที่ 18 ถือเป็นสุภาพสตรีหมายเลขหนึ่งของประเทศฝรั่งเศส ตั้งแต่ 8 มกราคม พ.ศ. 2502 – 28 เมษายน พ.ศ. 2512
หมวดหมู่:สุภาพสตรีหมายเลขหนึ่งของประเทศฝรั่งเศส
หมวดหมู่:บุคคลที่เกิดในปี พ.ศ. 2443
หมวดหมู่:บุคคลจากจังหวัดปาดกาแล
เอบินะ

เอบินะ (Ebina-shi) เป็นนครในจังหวัดคานางาวะ ประเทศญี่ปุ่น มีขนาดพื้นที่ทั้งสิ้น 26.48 ตารางกิโลเมตร มีจำนวนประชากร 127,062 คน

**ลักษณะภูมิศาสตร์**
เอบินะตั้งอยู่ตอนกลางของที่ราบซะงะมิซึ่งเป็นส่วนหนึ่งของที่ราบคันโต ริมฝั่งทางทิศตะวันออกแม่น้ำซางามิ

**ชุมชนใกล้เคียง**
 อัตสึงิ- ซามูกาวะ- ซามะ- อายาเซะ- คานางาวะ- ยามาโตะ

**แหล่งข้อมูลอื่น**
  เว็บไซต์ทางการ date=2007-02-13 
หมวดหมู่:นครในจังหวัดคานางาวะ
แฌร์แมน กอตี

แฌร์แมน กอตี (Germaine Coty; เกิด 9 เมษายน พ.ศ. 2429 ที่เลออาฟวร์ จังหวัดแซน-มารีตีม แคว้นโอต-นอร์ม็องดี ประเทศฝรั่งเศส เสียชีวิต 12 พฤศจิกายน พ.ศ. 2498) เป็นภริยาของเรอเน กอตีประธานาธิบดีแห่งสาธารณรัฐฝรั่งเศสคนที่ 17 ถือเป็นสุภาพสตรีหมายเลขหนึ่งของประเทศฝรั่งเศสคนที่ 16 ตั้งแต่ 16 มกราคม พ.ศ. 2497 – 12 พฤศจิกายน พ.ศ. 2498
แฌร์แมน กอตี
หมวดหมู่:บุคคลที่เกิดในปี พ.ศ. 2443
หมวดหมู่:บุคคลจากเลออาฟวร์
รายชื่อกลุ่มไอดอลเกาหลีใต้

ไฟล์:KCON 2012.jpg|thumb|กลุ่มไอดอลบนเวทีงาน เคคอน 2012
รายชื่อต่อไปนี้เป็น รายชื่อกลุ่มไอดอลเกาหลีใต้ ซึ่งรวมบอยแบนด์ และเกิร์ลกรุป ตามปีที่เปิดตัว
กลุ่มไอดอลเกาหลีใต้เริ่มต้นขึ้นหลังจากความสำเร็จของการเปิดตัว ซอแทจีแอนด์บอยส์ เมื่อปี ค.ศ. 1992 ซึ่งเป็นจุดเปลี่ยนประวัติศาสตร์ของเพลงเกาหลี ปี ค.ศ. 2012 เป็นปีที่มีศิลปินเคป็อปหน้าใหม่มากที่สุด โดยมีบอยแบนด์ 33 กลุ่ม และเกิร์ลกรุป 38 กลุ่มที่เปิดตัวในปีนั้น

**คริสต์ทศวรรษ 1990**

**คริสต์ทศวรรษ 2000**

**คริสต์ทศวรรษ 2010**

**คริสต์ทศวรรษ 2020**

**ดูเพิ่ม**
 เคป็อป- ไอดอลเกาหลีใต้- รายชื่อบอยแบนด์ในประเทศเกาหลีใต้- รายชื่อเกิร์ลกรุ๊ปในประเทศเกาหลีใต้

**อ้างอิง**
หมวดหมู่:กลุ่มไอดอลเกาหลีใต้
หมวดหมู่:กลุ่มดนตรีเคป็อป
มีแชล โอรียอล

มีแชล โอรียอล (Michelle Auriol; เกิด 5 มีนาคม พ.ศ. 2439 ที่การ์โม จังหวัดตาร์น แคว้นมีดี-ปีเรเน ประเทศฝรั่งเศส เสียชีวิต 5 มีนาคม พ.ศ. 2522) เป็นภริยาของแว็งซ็อง โอรียอล ประธานาธิบดีแห่งสาธารณรัฐฝรั่งเศสคนที่ 16 ถือเป็นสุภาพสตรีหมายเลขหนึ่งของประเทศฝรั่งเศสคนที่ 15 ตั้งแต่16 มกราคม พ.ศ. 2490 – 16 มกราคม พ.ศ. 2497
มีแชล โอรียอล
หมวดหมู่:บุคคลที่เกิดในปี พ.ศ. 2443
หมวดหมู่:บุคคลจากจังหวัดตาร์น
เจ้าหญิงเลอาแห่งเบลเยียม

เจ้าหญิงเลอา พระนามเดิม เลอา อิงกา ดอรา โวลมัน (Léa Inga Dora Wolman; ประสูติ 6 กุมภาพันธ์ 2494) เป็นพระชายาหม้ายในเจ้าชายอาแล็กซ็องดร์แห่งเบลเยียม พระราชโอรสในพระเจ้าเลออปอลที่ 3 กับลิเลียน เจ้าหญิงแห่งเรตี

**พระประวัติ**
เจ้าหญิงเลอาประสูติเมื่อวันที่ 6 กุมภาพันธ์ 2494 เป็นธิดาของซีกิสมุนด์ โวลมัน (Sigismund Wolman) กับลิซา บอร์นชไตน์ (Lisa Bornstein) พระชนนีเป็นชาวเมืองเนือร์นแบร์ก รัฐบาวาเรีย ประเทศเยอรมัน
พระองค์สมรสครั้งแรกกับเซอร์เก วิกโตโรวิช สเปตชินสกี (Serge Victorovich Spetschinsky) ในปี 2518 และมีบุตรหนึ่งคนคือ เลติเชีย สเปตชินสกี (Laetitia Spetschinsky; เกิด 2519) และหย่าในปี 2523 ต่อมาในปี 2525 เลอาได้สมรสใหม่กับรอแบร์ บิชารา (Robert Bichara) และมีบุตรด้วยกันหนึ่งคน คือ เรอโนด บิชารา (Renaud Bichara; เกิด 2526)
หลังจากการหย่ากับรอแบร์ บิชารา เธอได้เสกสมรสอย่างลับกับเจ้าชายอาแล็กซ็องดร์แห่งเบลเยียม เมื่อวันที่ 14 มีนาคม 2534 ที่มณฑลซัฟฟอล์ก สหราชอาณาจักร แต่ความสัมพันธ์ของทั้งสองพระองค์ถูกเปิดเผยตั้งแต่ปี 2529 โดยเลออน มันเดอเลียร์ (Léon Mundeleer) รัฐมนตรีกระทรวงกลาโหมของเบลเยียม ว่าเจ้าชายอาแล็กซ็องดร์ถามถึงการเสด็จไปโรงภาพยนตร์กับเลอา และออกเดทอย่างรื่นรมย์ด้วยการเสวยพระกระยาหาร ซึ่งถือเป็นการออกเดทกับพระชายาในอนาคต 
ทั้งสองพระองค์ไม่มีพระโอรสร่วมกัน รวมไปถึงความสัมพันธ์ก็ถูกเก็บเป็นความลับจนถึงหลังปี 2541 ซึ่งดูเหมือนว่าเจ้าชายทรงเกรงว่าลิเลียน เจ้าหญิงแห่งเรตี พระชนนีจะทรงปฏิเสธความสัมพันธ์ของทั้งสอง ส่วนหนึ่งอาจเป็นเพราะการเสกสมรสของเจ้าชายอาแล็กซ็องดร์ถือว่าเป็นการละเมิดกฎมนเทียรบาลของราชวงศ์เบลเยียมข้อที่ 85 ว่าด้วยการเสกสมรสของผู้สืบสันดานจากพระเจ้าเลออปอลที่ 1 ที่มิได้รับการอนุญาตจากองค์อธิปัตย์แห่งรัฐ
ในปี 2551 พระองค์ได้ทำการตีพิมพ์หนังสือพระประวัติส่วนพระองค์ของครอบครัวของพระองค์และสวามี ที่มีชื่อว่า Le Prince Alexandre de Belgique เพราะพระสวามีมิไคร่เป็นที่รู้จักกันแพร่หลายในเบลเยียม

**อ้างอิง**

**แหล่งข้อมูลอื่น**
 เจ้าหญิงเลอาแห่งเบลเยียม-  Royal House of Belgium- url-status=live- url-status=live
หมวดหมู่:บุคคลจากบรัสเซลส์
หมวดหมู่:ราชวงศ์ซัคเซิน-โคบวร์คและโกทา
หมวดหมู่:ชาวฝรั่งเศสที่มีอายุเกิน 100 ปี

ชาวฝรั่งเศสที่มีอายุเกิน 100 ปี คือ ชาวฝรั่งเศสที่เสียชีวิตตั้งแต่อายุ 100 ปี ขึ้นไป หรือยังมีชีวิตอยู่และมีอายุมากกว่า 100 ปี
หมวดหมู่:บุคคลที่มีอายุเกิน 100 ปี แบ่งตามสัญชาติ
หมวดหมู่:ชาวฝรั่งเศส
รักลับ ซ่อนลึก

รักลับ ซ่อนลึก (The Door in the Floor) ภาพยนตร์อเมริกันออกฉายในปี ค.ศ. 2004 นำแสดงโดย เจฟฟ์ บริดเจส, คิม บาซิงเจอร์, จอน ฟอสเตอร์ กำกับการแสดงโดย ทอดด์ วิลเลียมส์  บทภาพยนตร์ดัดแปลงมาจากนวนิยายเรื่องแรกในสามเรื่องของ A Widow for One Year โดย จอห์น เออร์วิง ที่ประพันธ์ขึ้นในปี ค.ศ. 1998

**เนื้อเรื่อง**
ที่ชุมชนชายหาดในลองไอแลนด์ เท็ด โคล (เจฟฟ์ บริดเจส) นักเขียน นักวาดภาพ และนักเล่านิทานสำหรับเด็ก มีลูกสาววัย 4 ขวบที่แสนรู้ ชื่อ รูธ (เอลล์ เฟนนิง) เท็ดแยกกันอยู่กับ มาเรียน (คิม บาซิงเจอร์) ภรรยาสาวสวย ทั้งคู่ก่อนที่จะมีรูธเคยมีลูกชาย 2 คนชื่อ โทมัส และทิโมธี แต่ทั้งคู่ได้เสียชีวิตไปก่อนหน้านั้นนานแล้วตั้งแต่ยังวัยรุ่น แต่ก็ยังมีรูปถ่ายของทั้งคู่แขวนอยู่ทั่วบ้าน ซึ่งรูธชอบที่จะดูมันบ่อย ๆ 
เท็ดจ้างเอ็ดดี้ (จอน ฟอสเตอร์) หนุ่มวัยรุ่นที่เพิ่งจบมัธยมศึกษามาเป็นผู้ช่วยในช่วงฤดูร้อน เอ็ดดี้เป็นแฟนหนังสือของเท็ด เขาอ่านหนังสือของเท็ดทุกเรื่อง เมื่อเอ็ดดี้พบกับมาเรียนครั้งแรก เขาชอบเธอทันที แม้มาเรียนจะมีท่าทางที่เย็นชาก็ตาม เอ็ดดี้เก็บเอารูปถ่ายและเสื้อผ้ารวมทั้งชุดชั้นในของเธอมาสำเร็จความใคร่ เมื่อมาเรียนมาพบเข้า เธอก็ยอมให้เอ็ดดี้มีเพศสัมพันธ์ด้วย 
เท็ดแม้รู้เรื่องราวระหว่าง เอ็ดดี้กับมาเรียนก็ไม่ได้หึงหวงอะไร เพราะกำลังสนุกสนานอยู่กับเขียนภาพนู้ดของ คุณนายวอน (มิมิ โรเจอร์ส) อยู่ เท็ดกำลังมีงานเขียนภาพชุดใหม่ชื่อ The Door in the Floor เป็นนิทานเกี่ยวกับเด็กที่มีความกลัวต่อสิ่งประหลาดที่อยู่ใต้ประตูบนพื้นกับแม่ของตน 
เอ็ดดี้ได้ถามมาเรียนเกี่ยวกับการเสียชีวิตของลูกชายทั้ง 2 คน แต่มาเรียนก็ไม่ตอบอะไรแถมยังนิ่งเฉยจนหลับไปเอง ต่อมา มาเรียนได้ทิ้งเท็ดและเอ็ดดี้ไป เท็ดเพิ่งถูกคุณนายวอนขับรถไล่ฆ่าด้วยความโมโห  เมื่อกลับมาเขาได้ไล่เอ็ดดี้ออก ก่อนจากกัน เท็ดจึงได้เล่าความจริงถึงสาเหตุการเสียชีวิตของโทมัสและทิโมธีให้เอ็ดดี้ฟัง

**คำวิจารณ์**
ภาพยนตร์เมื่อเข้าฉายได้รับระดับอาร์ เพราะมีทั้งฉากเปลือยและเพศสัมพันธ์ สำหรับในประเทศไทยเข้าฉายแบบจำกัดโรง โดยฉายเฉพาะที่ลิโดเท่านั้น ได้รับเสียงวิจารณ์ว่า เป็นภาพยนตร์ที่เต็มไปด้วยสัญลักษณ์ซึ่งจะค่อย ๆ เผยออกมาเรื่อย ๆ จนท้ายที่สุด แต่ก็ไม่ได้บอกว่าพฤติกรรมที่แสนประหลาดของเท็ดเกิดจากอะไร และก็มีบางเสียงวิจารณ์ว่าให้แง่คิดในการดำเนินชีวิต
ขณะที่เดอะนิวยอร์กไทมส์ เรียกว่า เป็นภาพยนตร์ที่ดีที่สุดที่สร้างจากนวนิยายของจอห์น เออร์วิง

**อ้างอิง**

**แหล่งข้อมูลอื่น**
 ข้อมูลจากIMDb
หมวดหมู่:ภาพยนตร์อเมริกัน
หมวดหมู่:ภาพยนตร์ที่ออกฉายในปี พ.ศ. 2547
หมวดหมู่:ภาพยนตร์ชีวิต
หมวดหมู่:ภาพยนตร์ระดับอาร์
หมวดหมู่:ภาพยนตร์ที่สร้างจากนิยาย
หมวดหมู่:ภาพยนตร์ที่มีฉากในรัฐนิวยอร์ก
ไร้อาการ

ไร้อาการ หรือ การเจ็บป่วยโดยไม่มีอาการ (asymptomatic) เกิดขึ้นเมื่อบุคคลมีโรคดำเนินอยู่ในร่างกาย เช่น มีการเจริญของมะเร็ง มีการติดเชื้อ ฯลฯ แต่ไม่มีอาการปรากฏให้ผู้ป่วยรู้สึก บางครั้งอาจมีความผิดปกติที่สามารถตรวจพบได้แต่ไม่ได้ตรวจจึงไม่พบและไม่รู้ว่ามีก็ได้
ภาวะการเจ็บป่วยโดยไม่มีอาการนั้นมีความสำคัญ เพราะมีการดำเนินโรคหลายแบบ และอาจจำเป็นต้องได้รับการดูแลรักษาต่างๆ กัน เช่น อาจมีอาการมากขึ้นในภายหลัง จึงต้องเฝ้าระวัง, อาจหายได้เอง หรือเป็นภาวะที่ไม่มีอันตราย จึงไม่ต้องทำอะไร, อาจต้องรับการรักษาภาวะนั้น เพื่อป้องกันภาวะแทรกซ้อนอันจะเกิดขึ้นในภายหลัง (เช่นในภาวะความดันเลือดสูง หรือไขมันในเลือดสูง เป็นต้น), อาจต้องตรวจหาภาวะแทรกซ้อนที่อาจเกิดขึ้นในภายหลังหรือพบร่วมกันในตอนนั้น, อาจเป็นการติดเชื้อที่สามารถแพร่ไปยังคนอื่นได้ เป็นต้น

**อ้างอิง**
หมวดหมู่:คำศัพท์แพทย์
หมวดหมู่:อาการ
โรงเรียนศิลปะการแสดงและเทคโนโลยี BRIT

โรงเรียนสอนศิลปะการแสดงและเทคโนโลยี BRIT (The BRIT School for Performing Arts & Technology) หรือโรงเรียนสอนศิลปะการแสดงและเทคโนโลยีแห่งกรุงลอนดอน (The London School for Performing Arts & Technology) เป็นโรงเรียนเอกชนแบบเลือกเข้าเรียนที่ได้รับการสนับสนุนบางส่วนจากบริทอวอร์ดส ตั้งอยู่ที่ เดอะเครสเซนต์ เซลเฮิร์สท์ ครอยดอน ในกรุงลอนดอน สหราชอาณาจักร โรงเรียนแห่งนี้ก่อตั้งขึ้นภายใต้โครงการ City Technology College (CTC) ในปี ค.ศ. 1991 และเปิดสอนเพื่อช่วยสร้างสมรรถนะเกี่ยวกับศิลปะการแสดง สื่อสารมวลชน ศิลปะและการออกแบบ และเทคโนโลยี โดยมีอาจารย์ใหญ่ชื่อ นิค วิลเลียมส์
หมวดหมู่:สิ่งก่อสร้างในสหราชอาณาจักร
สแลมไมเวอร์เซรี่ IX

สแลมไมเวอร์เซรี่ IX (Slammiversary IX) เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 12 มิถุนายน  ค.ศ. 2011 ที่  TNA Impact! Zone เมือง Orlando, Florida

**ผลการปล้ำ**

**ดูเพิ่ม**
ทีเอ็นเอ สแลมไมเวอร์เซรี่
*รายชื่อเพย์-เพอร์-วิวของทีเอ็นเอ

**อ้างอิง**

**แหล่งข้อมูลอื่น**
 Official Slammiversary website date=2011-06-18 
หมวดหมู่:สแลมไมเวอร์เซรี่
หมวดหมู่:มวยปล้ำอาชีพในปี พ.ศ. 2554
ดิสทิเนชั่น เอ็กซ์ (2011)

บรรยากาศในศึก ดิสทิเนชั่น เอ็กซ์ ในปี 2011
ดิสทิเนชั่น เอ็กซ์ (2011) (Destination X (2011)) เป็นรายการเพย์-เพอร์-วิวมวยปล้ำอาชีพ ของ โทเทิล นอนสต็อป แอคชั่น เรสต์ลิง (TNA) โดยจะจัดในวันที่ 10 กรกฎาคม  ค.ศ. 2011 ที่  Impact Wrestling Zone เมือง Orlando, Florida

**ผลการปล้ำ**

**ดูเพิ่ม**
ทีเอ็นเอ ดิสทิเนชั่น เอ็กซ์
*รายชื่อเพย์-เพอร์-วิวของทีเอ็นเอ

**อ้างอิง**

**แหล่งข้อมูลอื่น**
 Destination X at In Demand.com- Official Website date=2012-06-16 - TNA Wrestling.com date=2007-02-17 
หมวดหมู่:ดิสทิเนชั่น เอ็กซ์
หมวดหมู่:มวยปล้ำอาชีพในปี พ.ศ. 2554
โลซัง เซ็งเค

โลซัง เซ็งเค (z=lo sang sêng kê) นักกฎหมายชาวทิเบต เป็นหนึ่งในนักเคลื่อนไหวเพื่อเรียกร้องเอกราชให้กับทิเบต ปัจจุบันได้รับเลือกตั้งให้เป็น Kalon Tripa หรือ นายกรัฐมนตรีของรัฐบาลพลัดถิ่นของทิเบต เมื่อวันที่ 11 เมษายน พ.ศ. 2554  และเข้าสาบานตนเพื่อรับตำแหน่งเมื่อวันที่ 8 สิงหาคม พ.ศ. 2554  สืบต่อจากโลซัง เซ็งเค ซัมทงรินโปเช องค์ที่ 5 และจะเป็นผู้นำทางการเมืองของทิเบตพลัดถิ่น หลังจากทะไลลามะ องค์ที่สิบสี่ ทรงปรารถนาจะยุติบทบาททางการเมืองของพระองค์ลง
โลซัง เซ็งเค เกิดที่เมืองดาร์จีลิง ประเทศอินเดีย เมื่อ พ.ศ. 2511 จบการศึกษาจากมหาวิทยาลัยเดลี และได้รับทุนฟูลไบรท์ไปศึกษาต่อด้านกฎหมายในระดับปริญญาโทและปริญญาเอกที่มหาวิทยาลัยฮาร์วาร์ด

**อ้างอิง**

**แหล่งข้อมูลอื่น**
 Interview of Lobsang Sangay as Tibetan Prime Minister in Exile by Asia Times date=2011-08-06 - Dr.Lobsang Sangay • Special Meeting in Dharamsala- Audio of the Lobsang Sangay HARDtalk BBC interview
หมวดหมู่:ชาวทิเบต
หมวดหมู่:บุคคลจากดาร์จีลิง
หมวดหมู่:ศิษย์เก่าจากมหาวิทยาลัยเดลี
หมวดหมู่:ศิษย์เก่าจากมหาวิทยาลัยฮาร์วาร์ด
แม่น้ำเจาอาเปรี

แม่น้ำเจาอาเปรี (Jauaperi River) เป็นแม่น้ำในรัฐอามาโซนัส ประเทศบราซิล ทางตะวันออกเฉียงเหนือของรัฐ ไหลไปทางตะวันตกเฉียงใต้และทางใต้ ลงสู่แม่น้ำรีโอเนโก ยาว 386 กม.

**อ้างอิง**
หมวดหมู่:แม่น้ำในประเทศบราซิล
เกินดารี

เกินดารี (Kendari) เป็นเมืองหลวงของจังหวัดซูลาเวซีตะวันออกเฉียงใต้ ประเทศอินโดนีเซีย เป็นเมืองท่าทางทะเล มีประชากร 314,812 คน ทำให้เป็นเมืองที่ใหญ่เป็นอันดับ 4 ของซูลาเวซี มีสินค้าออกได้แก่ เครื่องหวาย น้ำมันชักเงา และเครื่องประดับทองคำและเงิน ในสงครามโลกครั้งที่สอง ญี่ปุ่นเข้ายึดครองใน ค.ศ. 1942 และใช้เป็นที่มั่นทางทหาร

**อ้างอิง**
หมวดหมู่:นครในประเทศอินโดนีเซีย
หมวดหมู่:จังหวัดซูลาเวซีตะวันออกเฉียงใต้
คิริสมาส

เกาะคิริสมาส (Kiritimati) หรือ เกาะคริสต์มาส (Christmas Island) เป็นเกาะในประเทศคิริบาส ซึ่งเป็นเกาะหนึ่งในหมู่เกาะไลน์ ตั้งอยู่ตอนกลางของมหาสมุทรแปซิฟิก เกาะคิริสมาสเป็นอะทอลล์ที่ใหญ่ที่สุดตามขนาดพื้นดินที่ประมาณ abbr=off โดยมีลากูนที่มีขนาดเกือบเท่ากัน อะทอลล์นี้มีเส้นผ่านศูนย์กลางประมาณ abbr=off ในขณะที่ชายฝั่งลากูนขยายไปถึง abbr=off คิริสมาสประกอบไปด้วยพื้นดินของประเทศคิริบาสมากกว่า 70% โดยประเทศนี้เป็นประเทศที่มีอะทอลล์และเกาะในนี้รวม 33 แห่ง
เกาะตั้งอยู่เหนือเส้นศูนย์สูตร 232 กิโลเมตร อยู่ห่างจากซิดนีย์ 6,700 กม. (4,200 ไมล์) และอยู่ห่างจากซานฟรานซิสโก 5,360 กม. (3,330 ไมล์) บนเส้นเวลา UTC+14 เป็นสถานที่ที่มีคนอยู่อาศัยแห่งแรกที่ขึ้นปีใหม่ที่แรกของโลก
กัปตันเจมส์ คุก นักเดินเรือและนักสำรวจชาวอังกฤษเป็นผู้ค้นพบเกาะนี้เมื่อ ค.ศ. 1777 ต่อมาผนวกเข้ากับอาณานิคมหมู่เกาะกิลเบิร์ตและเอลลิซเมื่อ ค.ศ. 1919 และกลายเป็นส่วนหนึ่งของคิริบาตีซึ่งได้รับเอกราชใน ค.ศ. 1979

**อ้างอิง**
หมวดหมู่:เกาะในมหาสมุทรแปซิฟิก
หมวดหมู่:เกาะที่เป็นข้อพิพาทในอดีต
เซแก็ชแฟเฮร์วาร์

เซแก็ชแฟเฮร์วาร์ (Székesfehérvár) เป็นเมืองตั้งอยู่ตอนกลางของประเทศฮังการี เป็นเมืองใหญ่เป็นอันดับ 9 ของประเทศ มีประชากร 101,973 คน (ค.ศ. 2010) เป็นเมืองประกอบพิธีราชาภิเษกกษัตริย์ของฮังการี กษัตริย์ 37 พระองค์ ราชินี 39 พระองค์ ระหว่าง ค.ศ. 1027-1527 ตุรกีได้เข้ายึดครองใน ค.ศ. 1543 อาคารหลายแห่งถูกทำลายเมื่อ ค.ศ. 1686 ในตอนปลายของการยึดครองของตุรกีได้มีการบูรณะเมืองขึ้นใหม่ในสมัยที่ราชวงศ์ฮับสบูร์กเข้าปกครอง ได้รับความเสียหายอย่างมากในสงครามโลกครั้งที่สอง
หมวดหมู่:เมืองในประเทศฮังการี
หมวดหมู่:เมืองหลวงเก่าของฮังการี
ริงออฟออเนอร์

ริงออฟออเนอร์ หรือ อาโอเอช (Ring of Honor (RoH)) เป็นสมาคมมวยปล้ำอาชีพของสหรัฐอเมริกา ก่อตั้งโดย ร็อบ เฟนสเทน และ คารี ซิลคิน เมื่อปี ค.ศ. 2002 ภายใต้ บริษัท ซินแชลร์ บอร์ดแคสท์ กรู๊พ เป็นผู้ถือหุ้นหลัก เป็นบริษัทสมาคมมวยปล้ำอาชีพแห่งที่ 3 ที่ใหญ่ที่สุดในประเทศสหรัฐอเมริกา อาโอเอช ถือว่าเป็นโปรโมชั่นที่ 3 ของมวยปล้ำอาชีพที่โดดเด่นที่สุดในสหรัฐอเมริกา (รองจาก ดับเบิลยูดับเบิลยูอี และ ทีเอ็นเอ)

**แชมเปียนชิป**

**แชมป์ปัจจุบัน**

**แชมป์ที่ถูกยุบ**

**รางวัลอื่นๆ**

**อ้างอิง**

**แหล่งข้อมูลอื่น**
  Official website-  Official video website date=2011-10-28 -  Official Live Journal-  Ring of Honor Wiki
หมวดหมู่:สมาคมมวยปล้ำอาชีพของสหรัฐอเมริกา
หมวดหมู่:ริงออฟฮอเนอร์
หมวดหมู่:มวยปล้ำอาชีพ
หมวดหมู่:การควบรวมและเข้าซื้อกิจการในปี พ.ศ. 2554
ชาร์ลี อดัม

ชาลส์ เกรอัม "ชาร์ลี" อดัม (Charles Graham "Charlie" Adam) เกิดเมื่อวันที่ 10 ธันวาคม ค.ศ. 1985 เป็นอดีตนักฟุตบอลอาชีพชาวสกอตแลนด์ซึ่งเล่นในตำแหน่งกองกลาง ปัจจุบันเขาเป็นผู้จัดการทีมของฟลีตวุดทาวน์
ก่อนจะเริ่มอาชีพในเรนเจอร์ส อดัมอยู่กับทีมเยาวชนของสโมสรฟุตบอลดันดี ในระหว่างปี ค.ศ. 1999–2003 เขาเป็นผลงานของทีมเยาวชนสโมสรเรนเจอร์ส อดัมเริ่มเล่นในฐานะนักฟุตบอลอาชีพรุ่นใหญ่กับหลายสโมสรแบบยืมตัว จากนั้นย้ายกลับมาเรนเจอร์สในปลายฤดูกาล 2006 จนเป็นผู้เล่นประจำภายใต้การดูแลของผู้จัดการทีม พอล เลอ เกวน และวอลเทอร์ สมิท อดัมยังเป็นส่วนหนึ่งของทีมที่เรนเจอร์สเข้าสู่รอบตัดสินยูฟ่าคัพ 2008
สโมสรฟุตบอลแบล็กพูลยืมตัวไปในฤดูกาล 2008–09  จากนั้นก็ย้ายมาอยู่แบบถาวรเมื่อเริ่มฤดูกาล 2009–10 เขาเป็นกัปตันทีมที่นำชัยชนะเหนือสโมสรฟุตบอลคาร์ดิฟฟ์ซิตี ในรอบเพลย์ออฟทำให้ทีมเลื่อนชั้นขึ้นมาพรีเมียร์ลีก เขาแสดงผลงานในฤดูกาลแรกในพรีเมียร์ลีกได้ดี จนได้รับเสนอชื่อเข้าชิงนักฟุตบอลยอดเยี่ยมของพีเอฟเอ ในเดือนเมษายน ค.ศ. 2011 ต่อมาเขาย้ายมาอยู่กับ สโมสรฟุตบอลลิเวอร์พูล ในเดือนกรกฎาคม ค.ศ. 2011 และเขาก็ยิงประตูใสเชลซี
หลังจาก 1 ฤดูกาลที่แอนฟีลด์ อดัมย้ายไปร่วมทีมสโตกซิตีในเดือนสิงหาคม 2012 ด้วยค่าตัว 4 ล้านปอนด์ เขาใช้เวลา 7 ฤดูกาลกับสโต๊ค ลงเล่น 179 นัด ก่อนที่จะย้ายไปร่วมทีมเรดิงในเดือนกรกฎาคม 2019 อดัมกลับมาที่ดันดี สโมสรในวัยเด็กของเขาในเดือนกันยายน 2020 เขาเป็นกัปตันทีมดันดีเป็นเวลา 2 ปีและพาพวกเขาเลื่อนชั้นสู่สกอตติชพรีเมียร์ชิปก่อนจะแขวนสตั๊ดหลังจบฤดูกาล 2021–22

**หลังแขวนสตั๊ดและอาชีพโค้ช**
หลังจากที่เขาแขวนสตั๊ด อดัมเริ่มทำงานเป็น Loans manager ที่เบิร์นลีย์
เมื่อวันที่ 31 ธันวาคม 2023 อดัมได้รับการแต่งตั้งให้เป็นหัวหน้าโค้ชของฟลีตวุดทาวน์ ในอีเอฟแอลลีกวัน ฟลีตวุดไม่ชนะใครมา 9 นัดในเวลาที่เขาได้รับแต่งตั้ง อดัมไม่สามารถช่วยฟลีตวุดให้อยู่ในลีกวันได้และพวกเขาตกชั้นโดยเหลือการแข่งขันอีก 1 นัด

**อ้างอิง**
หมวดหมู่:นักฟุตบอลชาวสกอตแลนด์
หมวดหมู่:นักฟุตบอลทีมชาติสกอตแลนด์
หมวดหมู่:ผู้เล่นสโมสรฟุตบอลแบล็กพูล
หมวดหมู่:ผู้เล่นสโมสรฟุตบอลลิเวอร์พูล
หมวดหมู่:ผู้เล่นสโมสรฟุตบอลเรนเจอส์
หมวดหมู่:ผู้เล่นสโมสรฟุตบอลสโตกซิตี
หมวดหมู่:ผู้เล่นสโมสรฟุตบอลเรดิง
หมวดหมู่:ผู้เล่นในพรีเมียร์ลีก
หมวดหมู่:ผู้เล่นในสกอตติชโปรเฟสชันนัลฟุตบอลลีก
หมวดหมู่:กองกลางฟุตบอล
หมวดหมู่:บุคคลจากดันดี
ฟิล ดาวด์

ฟิล ดาวด์
ฟิล ดาวด์ (Philip Dowd) เกิดเมื่อวันที่ 26 มกราคม ค.ศ. 1963 เป็นผู้ตัดสินฟุตบอลชาวอังกฤษ ทำหน้าที่ส่วนใหญ่ในฟุตบอลพรีเมียร์ลีก เขาอาศัยอยู่ที่เมืองสโตก-ออน-เทรนต์ สแตฟฟอร์ดเชอร์
หมวดหมู่:ผู้ตัดสินฟุตบอลชาวอังกฤษ
ไตรโลกยวิชยะ

ไตรโลกยวิชยะ วิทยาราชประจำทิศตะวันออก
ไตรโลกยวิชยะ (त्रैलोक्यविजय ไตรโลกฺยวิชย, โกซันเซเมียวโอ, 降三世明王 เซี่ยงซานซื่อหมิงหวัง) เป็นหนึ่งในวิทยาราชทั้งห้าตามความเชื่อของศาสนาพุทธนิกายวัชรยาน (ในญี่ปุ่นเป็นที่นับถือในนิกายชินงน ซึ่งเป็นแขนงย่อยหนึ่งของวัชรยาน)  สถิดอยู่ ณ ทิศตะวันออกของครรภโกษธาตุ ทำหน้าที่เป็นผู้คุ้มครองของพระอักโษภยพุทธะ พระธยานิพุทธะแห่งทิศตะวันออก  บางตำราถือว่าเป็นพระโพธิสัตว์องค์หนึ่ง โดยเป็นพระโพธิสัตว์เอกเทศมิได้จัดอยู่ในสกุลของพระธยานิพุทธะองค์ใด
นามของไตรโลกยวิชยะ มีความหมายโดยศัพท์ว่า "ผู้ชนะโลกทั้งสาม"

**รูปลักษณ์**
ไฟล์:Gozanze Myoo Toji Kodo.jpg|thumb|150px|วัดโท
ไตรโลกยวิชยะมี 4 เศียร 8 กร แต่ละเศียรแต่ละหน้าแสดงอารมณ์ต่างกันคือ เศียรด้านหน้าแสดงอารมณ์เกรี้ยวกราด เศียรด้านขวาแสดงอารมณ์โกรธ เศียรด้านซ้ายแสดงอารมณ์เกลียดชัง เศียรด้านหลังแสดงอารมณ์กล้าหาญ พระหัตถ์ถือกระดิ่ง วัชระ ดาบ ขอสับช้าง ลูกศร คันศร บ่วงและจาน ประทับยืนท่าปรัตยสีฒะ เป็นที่นิยมนับถือในทิเบตและญี่ปุ่น ในประเทศไทยพบภาพสลักของวิทยราช/พระโพธิสัตว์องค์นี้ที่ปราสาทหินพิมาย

**อ้างอิง**
 ผาสุข อินทราวุธ. พุทธปฏิมาฝ่ายมหายาน. กทม. โรงพิมพ์อักษรสมัย. 2543. หน้า 75-76
หมวดหมู่:วิทยาราช
Ikoku Meiro no Croisée

Ikoku Meiro no Croisée (Ikoku Meiro no Kurowāze) (Croisée in a Foreign Labyrinth) (La croisée dans un labyrinthe étranger) เป็นการ์ตูนญี่ปุ่นแนวประวัติศาสตร์และบันทึกชีวิต แต่งเรื่องและวาดภาพโดย ฮินาตะ ทาเคดะ เป็นเรื่องราวเกี่ยวกับสาวน้อยชาวญี่ปุ่นซึ่งบ้านของเธอมีธรรมเนียมที่ต้องส่งทายาทออกไปทำงานนอกบ้าน แล้วเธอเลือกที่จะมาทำงานที่ปารีส เป็นการแสดงออกถึงวัฒนธรรมในอดีตและความแตกต่างในการใช้ชีวิตของชาวยุโรปและชาวญี่ปุ่นในอดีตได้เป็นอย่างดี

**เนื้อเรื่องย่อ**
ในช่วงปลายศตวรรษที่ 19 ในปารีส ยุเนะ สาวน้อยชาวญี่ปุ่น ได้เดินทางมาที่นี่พร้อมกับ ออสการ์ โกลเดล ผู้ที่เดินทางไปเที่ยวที่ญี่ปุ่น เธอติดตามเขามาเนื่องจากเป็นธรรมเนียมของบ้านเธอที่ให้ทายาทต้องออกมาทำงานนอกบ้าน ยุเนะได้มาทำงานในร้านรับขึ้นรูปโลหะในกาเลอรีดูว์รัว ตลาดที่แสนโบราณและล้าสมัยมุงหลังคาด้วยกระจกสว่าง เธอได้พบกับ โกล๊ด โกลเดล ผู้สืบทอดร้านนี้ต่อจากพ่อและออสการ์ผู้เป็นคุณปู่ ผู้ซึ่งถึงจะใจร้อนแต่ก็อ่อนโยน ยุเนะผู้ออกมาใช้ชีวิตในต่างแดน จะพบเจอเรื่องแบบไหนบ้างนะ?

**ตัวละครหลัก**
 ยุเนะ (Yune)
 ให้เสียงโดย: นาโอะ โทยามะ
ตัวเอกของเรื่อง สาวน้อยผู้เดินทางมายังปารีส ตามธรรมเนียมของบ้านเธอที่ต้องส่งทายาทออกมาทำงานนอกบ้าน เป็นคนเรียบร้อยน่ารัก จริงจังเสียจนเรียกได้ว่าหัวดื้อ เมื่อตั้งใจจะทำสิ่งใดจะไม่มีการยกเลิกเป็นอันขาด
 โกล๊ด โกลเดล (Kurōdo Kurōderu) (Claude Claudel)
 ให้เสียงโดย: ทากาชิ คนโด
ทายาทตระกูลโกลเดลผู้รับสืบทอดอาชีพช่างขึ้นรูปโลหะ พยายามรักษาร้านที่เป็นสิ่งที่คุณปู่และพ่อสร้างไว้ ดูเผินๆเหมือนคนเลือดร้อน แต่กลับมีความอ่อนโยนและอบอุ่นซ่อนอยู่ในใจ เป็นห่วงยุเนะมาก และมักจะกังวลเกี่ยวกับยุเนะเป็นประจำ
 ออสการ์ โกลเดล (Osukā Kurōderu) (Oscar Claudel)
 ให้เสียงโดย: ฮิเดยูกิ ทานากะ
ปู่ของโกล๊ด ผู้ก่อตั้งร้านขึ้นรูปโลหะ อ็องแซญดูว์รัว เป็นคนสบายๆ ไม่เรื่องมาก ใจดี แต่ชอบหลีสาว เมื่อเขาเบื่อๆก็มักจะหาเรื่องออกเดินทางประจำ

**แหล่งข้อมูลอื่น**
  Official website date=2015-08-14  

**อ้างอิง ==
โจอี บาร์ตัน

โจเซฟ แอนโทนี "โจอี" บาร์ตัน (Joseph Anthony "Joey" Barton) เกิดเมื่อวันที่ 2 กันยายน ค.ศ. 1982 เป็นอดีตนักฟุตบอลชาวอังกฤษ เคยเล่นในพรีเมียร์ลีกกับแมนเชสเตอร์ซิตีและนิวคาสเซิลยูไนเต็ด รวมถึงเคยติดทีมชาติอังกฤษ ปัจจุบันเล่นเป็นผู้จัดการทีมให้กับบริสตอล โรเวอส์ ในอีเอฟแอลลีกทู​
บาร์ตันเกิดในฮายตัน เมอร์ซีย์ไซด์ เติบโตในครอบครัวชนชั้นแรงงาน เขาเริ่มต้นอาชีพนักฟุตบอลกับสโมสรฟุตบอลแมนเชสเตอร์ซิตี ในปี ค.ศ. 2002 หลังจากผ่านระบบเยาวชนของสโมสร เขาลงแข่งในฐานะทีมรุ่นใหญ่ โดยใน 5 ปีที่อยู่กับสโมสร ลงแข่ง 150 นัด เขาลงแข่งในฐานะนักฟุตบอลทีมชาติอังกฤษครั้งแรกในเดือนกุมภาพันธ์ ค.ศ. 2007 อย่างไรก็ตามเขาได้รับคำวิจารณ์จากเพื่อนร่วมทีม ต่อมาเขาย้ายมาอยู่กับสโมสรฟุตบอลนิวแคสเซิลยูไนเต็ด ด้วยค่าตัว 5.8 ล้านปอนด์ ในเดือนกรกฎาคม ค.ศ. 2007
ในอาชีพนักฟุตบอลของเขาที่ผ่านมา ได้เกิดข้อพิพาทและปัญหาด้านวินัยอยู่หลายครั้ง ถูกตัดสินว่ามีความผิดในการใช้ความรุนแรง 2 ครั้ง เมื่อวันที่ 20 พฤษภาคม ค.ศ. 2008 เขาถูกตัดสินจำคุกเป็นเวลา 6 เดือน จากเหตุการณ์ทำร้ายร่างกายและทะเลาะวิวาท นอกร้านแม็กโดนัลด์ ในลิเวอร์พูลซิตีเซนเตอร์ บาร์ตันถูกจองจำอยู่นาน 77 วัน ก่อนที่จะถูกปล่อยตัวเมื่อวันที่ 28 กรกฎาคม ค.ศ. 2008 เมื่อวันที่ 1 กรกฎาคม ค.ศ. 2008 เขายังได้รับคำพิพากษารอการลงโทษ หลังจากเขายอมรับในเหตุทำร้ายร่างกาย อดีตเพื่อนร่วมทีม อุสมาน ดาโบ ในระหว่างการฝึกซ้อมเมื่อวันที่ 1 พฤษภาคม ค.ศ. 2007 เหตุการณ์นี้เป็นผลทำให้เขายุติอาชีพนักฟุตบอลกับแมนเชสเตอร์ซิตี 3 วันหลังจากถูกปล่อยตัว เขาถูกปรับเงินโดยสมาคมฟุตบอลอังกฤษ จากการทำร้ายร่างกายดาโบ

**อ้างอิง**
หมวดหมู่:ผู้เล่นสโมสรฟุตบอลแมนเชสเตอร์ซิตี
หมวดหมู่:ผู้เล่นในพรีเมียร์ลีก
หมวดหมู่:นักฟุตบอลทีมชาติอังกฤษ
หมวดหมู่:นักฟุตบอลชาวอังกฤษ
หมวดหมู่:ผู้เล่นสโมสรฟุตบอลนิวคาสเซิลยูไนเต็ด
หมวดหมู่:ผู้เล่นสโมสรฟุตบอลควีนส์พาร์กเรนเจอส์
หมวดหมู่:บุคคลจากฮายตัน
หมวดหมู่:กองกลางฟุตบอล
ฌูอัน กัมเป

ฮันส์ มัคส์ กัมเพอร์-เฮซิช (Hans Max Gamper-Haessig) หรือที่รู้จักกันในกาตาลุญญาในชื่อ ฌูอัน กัมเป (Joan Gamper; 22 พฤศจิกายน ค.ศ. 1877 – 30 กรกฎาคม ค.ศ. 1930) เป็นนักฟุตบอล ประธานสโมสร และผู้บุกเบิกวงการฟุตบอลชาวสวิส เขาก่อตั้งสโมสรฟุตบอลหลายสโมสรในสวิตเซอร์แลนด์และกาตาลุญญา สโมสรชื่อดังได้แก่ สโมสรฟุตบอลซือริชและสโมสรฟุตบอลบาร์เซโลนา

**อ้างอิง**
หมวดหมู่:บุคคลจากวินเทอร์ทัวร์
หมวดหมู่:กองหน้าฟุตบอล
หมวดหมู่:นักฟุตบอลชาวสวิส
หมวดหมู่:ผู้เล่นสโมสรฟุตบอลซือริช
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ประธานสโมสรฟุตบอลบาร์เซโลนา
หมวดหมู่:ผู้ฆ่าตัวตาย
1930
Arthrospira

Arthrospira เป็นจีนัสของสาหร่ายสีเขียวแกมน้ำเงินกลุ่มเป็นเส้นด้ายลอยอิสระ มีลักษณะเป็นทรงกระบอก มีเซลล์ขนหลายเซลล์ในเกลียววนซ้ายมือเปิด สไปรูไลนาเกิดขึ้นตามธรรมชาติในทะเลสาบเขตร้อนและกึ่งเขตร้อนที่มีค่า pH สูง และมีความเข้มข้นของคาร์บอเนตและไบคาร์บอเนตสูง Arthrospira platensis พบในแอฟริกา เอเชียและอเมริกาใต้ ขณะที่ Arthrospira maxima จำกัดอยู่แต่เฉพาะในอเมริกากลาง

**การใช้ประโยชน์โดยมนุษย์**
Arthrospira สามารถทำเป็นผลิตภัณฑ์เสริมอาหาร สไปรูไลนา ได้

**อ้างอิง**
หมวดหมู่:สาหร่ายสีเขียวแกมน้ำเงิน
หมวดหมู่:นักมวยปล้ำอาชีพแบ่งตามสัญชาติ

หมวดหมู่:มวยปล้ำอาชีพ
หมวดหมู่:หมวดหมู่แบ่งตามสัญชาติ

หมวดหมู่:บุคคลแบ่งตามอาชีพและสัญชาติ
อู่หลินเฟิง

อู่หลินเฟิง (武林風; Wu Lin Feng) หมายถึง วิถีนักสู้แห่งพงไพร หรือ วิถีการต่อสู้ เป็นรายการศิลปะการต่อสู้ที่มีชื่อเสียงมากที่สุดของประเทศจีน โดยคำว่าอู่หลิน เป็นแนวคิดที่ได้มาจากนิยายกำลังภายในของจีน
รายการดังกล่าวเริ่มต้นครั้งแรกในเดือนมกราคม ค.ศ. 2004 และทำการออกอากาศในทุกวันเสาร์ โดยสถานีโทรทัศน์เหอหนาน นอกจากนี้ ยังมีนักสู้ชาวต่างชาติที่เข้าร่วมในรายการอู่หลินเฟิง อาทิ บัวขาว ป.ประมุข และแสนชัย ส.คิงสตาร์

**สมุดภาพ**
ไฟล์:Buakaw Por.Puramuk.jpg|บัวขาว ป.ประมุข ชาวไทยผู้เข้าร่วมแข่งขัน
ไฟล์:Saenchai 9.jpg|แสนชัย ส.คิงสตาร์ ชาวไทยผู้เข้าร่วม
ไฟล์:Sittichai with belts.jpg|สิทธิชัย ศิษย์สองพี่น้อง ชาวไทยผู้เข้าร่วม

**อ้างอิง**

**แหล่งข้อมูลอื่น**
  中华英雄泉城掀起“武林风” 
หมวดหมู่:ศิลปะการต่อสู้
อาทิตย์ ดาวสว่าง

อาทิตย์ ดาวสว่าง (ชื่อเล่น: แบ็ค; 11 พฤศจิกายน พ.ศ. 2535 — ) เป็นนักฟุตบอลชาวไทย

**ประวัติ**
อาทิตย์ ดาวสว่าง เป็นนักฟุตบอลทีมชาติไทยชุดปรีโอลิมปิกและซีเกมส์ 2015 ในตำแหน่งแบ็คขวา เป็นนักฟุตบอลที่เอสซีจี เมืองทอง ยูไนเต็ดให้ความสนใจในการเชิญมาร่วมทีม โดยรณฤทธิ์ ซื่อวาจา ผู้จัดการทั่วไปของสโมสรดังกล่าว เป็นผู้ทำการเจรจาให้อาทิตย์ได้เข้าร่วมทีม แม้ว่าจะมีหลายสังกัดต้องการตัว แต่ก็เคยปฏิเสธไปหลายราย ในขณะที่อาทิตย์อยู่ในตำแหน่งกองหลังของสโมสรฟุตบอลทีโอที แคท
นอกจากนี้แล้ว อาทิตย์ยังเคยได้รับการถ่ายแบบ และยังเคยร่วมเดินแบบบนเวทีแคทวอล์กมาแล้วครั้งหนึ่ง ในวันที่ 2 พฤศจิกายน พ.ศ. 2553 ที่สยามสแควร์

**ชีวิตส่วนตัว**
อาทิตย์เคยเป็นข่าวกับ ดร.พิมพ์-พิมพ์ขวัญ บุญจิตต์พิมล เป็นลูกสาวคนโตของ นพ.ประจักษ์-วราภรณ์ บุญจิตต์พิมล สองผู้บริหารและผู้ก่อตั้งกลุ่มบริษัทในเครือโรงพยาบาลนวมินทร์ 9 เจ้าของธุรกิจ Vital Grow ซึ่งอยู่ชั้น 3 ในส่วนของโรงพยาบาลนวมินทร์ 9 และเมื่อปี 2562 ดร.พิมพ์ขวัญเคยแสดงละคร เลือดสุพรรณ ทางช่อง 5 แต่อาทิตย์ได้มาแก้ข่าวว่าเป็นเพียงแค่การถ่ายรูปคู่กันเท่านั้น 

**เกียรติประวัติ**

**นานาชาติ**
ทีมชาติไทย- ASEAN Football Championship Winner (1) : 2014
ทีมชาติไทย U-23- ซีเกมส์ Image:Med 1.png เหรียญทอง (2); 2013, 2015
ทีมชาติไทย U-19- AFF U-19 Youth Championship (1): 2009
ทีมชาติไทย U-17- AFF U-16 Youth Championship (1): 2007

**สโมสร**
เมืองทอง ยูไนเต็ด- ไทยลีก ชนะเลิศ ; 2012
เชียงราย ยูไนเต็ด- ไทยเอฟเอคัพ (1): 2017- ไทยแลนด์แชมเปียนส์คัพ (1): 2018
เอ็มเอช นครศรีฯ ซิตี้- ไทยลีก 3
** ชนะเลิศ รอบระดับประเทศ : 2565–66
** รองชนะเลิศ โซนภาคใต้ : 2565–66

**อ้างอิง**

**แหล่งข้อมูลอื่น**
  มารู้จักกองหลังดาวรุ่ง "แบ๊ก" อาทิตย์ ดาวสว่าง กันครับ-  Players Profile - Thai Premier League date=2012-05-06 -  นักฟุตบอล - อาทิตย์ ดาวสว่าง date=2016-04-12 
หมวดหมู่:นักฟุตบอลชายชาวไทย
หมวดหมู่:นักฟุตบอลจากจังหวัดประจวบคีรีขันธ์
หมวดหมู่:กองหลังฟุตบอล
หมวดหมู่:ผู้เล่นในไทยลีก
หมวดหมู่:บุคคลจากโรงเรียนสารวิทยา
หมวดหมู่:บุคคลจากโรงเรียนอัสสัมชัญธนบุรี
หมวดหมู่:ผู้เล่นสโมสรฟุตบอลอัสสัมชัญ ยูไนเต็ด
หมวดหมู่:ผู้เล่นสโมสรฟุตบอลทีโอที
หมวดหมู่:ผู้เล่นสโมสรฟุตบอลเมืองทอง ยูไนเต็ด
หมวดหมู่:ผู้เล่นสโมสรฟุตบอลสุพรรณบุรี
หมวดหมู่:ผู้เล่นสโมสรฟุตบอลการท่าเรือ
หมวดหมู่:ผู้เล่นสโมสรฟุตบอลเชียงราย ยูไนเต็ด
หมวดหมู่:ผู้เล่นสโมสรฟุตบอลตราด
หมวดหมู่:ผู้เล่นสโมสรฟุตบอลประจวบ
หมวดหมู่:ผู้เล่นสโมสรฟุตบอลเชียงใหม่ ยูไนเต็ด
หมวดหมู่:ผู้เล่นสโมสรฟุตบอลแพร่ ยูไนเต็ด
หมวดหมู่:ผู้เล่นสโมสรฟุตบอลเอ็มเอช นครศรีฯ ซิตี้
หมวดหมู่:ผู้เล่นสโมสรฟุตบอลหัวหินซิตี
หมวดหมู่:ผู้เล่นสโมสรฟุตบอลพิษณุโลก
การแพร่ภาพกระจายเสียงสาธารณะ

การแพร่ภาพสาธารณะ รวมถึงสถานีวิทยุ, สถานีโทรทัศน์ และสื่ออิเล็กทรอนิกส์อื่น ๆ ที่ได้รับทุนจากประชาชนทั้งหมดหรือบางส่วน การแพร่ภาพสาธารณะอาจได้รับการสนับสนุนเงินทุนของพวกเขาจากบุคคลที่ผ่านการบริจาคโดยสมัครใจเป็นค่าใช้จ่ายที่เฉพาะเจาะจงเช่นใบอนุญาตโทรทัศน์ค่าธรรมเนียมหรือเป็นโดยตรงเงินทุนโดยรัฐ
ขอบเขตที่แพร่ภาพแพร่ภาพสาธารณะสามารถพิจารณา "ที่ไม่ใช่เชิงพาณิชย์" แตกต่างกันไปในแต่ละประเทศ
หมวดหมู่:การแพร่สัญญาณ
หมวดหมู่:โทรคมนาคม
ภาวะข้อมูลท่วมท้น

ภาวะข้อมูลท่วมท้น (information overload) หมายถึง ภาวะที่บุคคลประสบความยุ่งยากในการเข้าใจประเด็นและตัดสินใจ อันเนื่องมาจากมีข้อมูลมากเกินไป ทำนองเดียวกับ "ความรู้ท่วมหัว เอาตัวไม่รอด" หรือ "มากหมอมากความ" 
ศัพท์นี้ได้รับความนิยม เพราะ อัลวิน ทอฟเลอร์ ใช้ในหนังสือขายดีของตน ชื่อ Future Shock (ค.ศ. 1970) และ เบอร์แทรม กรอส ก็ใช้ในหนังสือของตน ชื่อ The Managing of Organizations (ค.ศ. 1964)
ศัพท์และแนวคิดดังกล่าวนี้ มีมาก่อนอินเทอร์เน็ต
ทอฟเลอร์อธิบายศัพท์นี้ โดยเปรียบเทียบว่า ภาวะข้อมูลท่วมท้นคือการได้รับรู้ความรู้สึกมากเกินไป (sensory overload) ในยุคข้อมูลข่าวสาร ทั้งนี้ การรับรู้ความรู้สึกมากเกินไปเป็นศัพท์ที่เริ่มใช้ในทศวรรษ 1950 และถูกมองว่าเป็นสาเหตุของการไม่มีสมาธิและขาดการตอบสนอง ทอฟเลอร์นิยามภาวะข้อมูลท่วมท้นว่ามีผลกระทบลักษณะเดียวกัน แต่เกิดกับการทำงานทางการรับรู้ในระดับที่สูงกว่า เขาเขียนว่า "เมื่อปัจเจกบุคคลตกอยู่ในภาวะที่สถานการณ์เปลี่ยนอย่างรวดเร็วและอย่างผิดปรกติ หรืออยู่ในบริบทที่ไม่เคยพบประสบมาก่อน...บุคคลนั้นจะมีความแม่นยำในการคาดการณ์ลดลง เขาจะไม่สามารถประเมินอย่างถูกต้องได้อีกต่อไปว่าพฤติกรรมที่มีเหตุผลแบบไหนที่เชื่อใจได้"

**อ้างอิง**
หมวดหมู่:บรรณารักษศาสตร์และสารนิเทศศาสตร์
หลวงพ่อพรหม ถาวโร

หลวงพ่อพรหม ถาวโร  (28 มีนาคม พ.ศ. 2428— 30 มกราคม พ.ศ. 2518) เป็นพระเกจิอาจารย์ชาวกรุงศรีอยุธยา อดีตเจ้าอาวาสวัดช่องแค ท่านเป็นผู้ที่มีร่างกายสูงใหญ่แบบคนโบราณ พูดน้อย มีความกล้าหาญเฉียบขาด รักษาความเป็นธรรม มีวาจาสิทธิ์ และมีบารมีสูง 

**ประวัติ**
หลวงพ่อพรหม เกิดเมื่อวันที่ 20 เมษายน พ.ศ. 2427 ตรงกับรัชสมัยของพระบาทสมเด็จพระจุลจอมเกล้าเจ้าอยู่หัว ที่หมู่บ้านโก่งหนู ตำบลบ้านแพรก อำเภอมหาราช จังหวัดพระนครศรีอยุธยา เมื่ออายุครบบวชได้อุปสมบทที่วัดปากคลองยางเมื่อวันที่ 15 เมษายน พ.ศ. 2447 ได้รับฉายาว่า ถาวโร ก่อนอุปสมบทได้เรียนวิชาอาคมต่าง ๆ จากท่านอาจารย์พ่วง ซึ่งเป็นฆราวาส เมื่ออุปสมบทแล้วอาจารย์พ่วงได้พาไปฝากหลวงพ่อดำ เพื่อเรียนอสุภกรรมฐานตามวิธีขอมโบราณและวิปัสสนากรรมฐานอยู่ 4 ปี ในปีที่ 5 อาจารย์พ่วงได้พาไปฝากกับอาจารย์ปู่วอน ฆราวาสที่บ้านวังแดง อำเภอท่าเรือ จังหวัดพระนครศรีอยุธยาเพื่อเรียนวิชาอีกหลายแขนง เรียนพระธรรมวินัยเพิ่มเติมขณะเมื่อมาจำพรรษาที่"วัดเขียนลาย" หลวงพ่อเป็นผู้ที่มีศีลวัตรปฏิบัติที่งดงาม ได้ออกธุดงค์ไปยังที่ต่างๆจนถึงภูเขาช่องแค เกิดฝนตกหนัก ชาวบ้านจึงบอกให้หลวงพ่อขึ้นไปพักหลบฝนที่ในถ้ำคืนแรกได้มีเทพยดามานิมิตแนะแนวทางปฏิบัติธรรมชั้นสูงให้ ท่านจึงขออยู่ที่นี่เพื่อตอบแทนคุณ จากนั้นท่านได้เดินทางกลับไปบอกขายที่นาอันเป็นมรดกของท่าน แล้วนำเงินมาซื้อที่ดินเพื่อสร้างวัด และเป็นเจ้าอาวาสวัดช่องแค (พ.ศ. 2460 - พ.ศ. 2514) และท่านได้ลาออกจากเจ้าอาวาสเมื่อปี พ.ศ. 2514 รวมระยะเวลาที่เป็นเจ้าอาวาสได้ 54 ปี เพื่อให้พระปลัดแบ็ง ธมฺมวโร เป็นเจ้าอาวาสสืบแทน ท่านมรณภาพเมื่อวันที่ 30 มกราคม พ.ศ. 2518 ตรงกับรัชกาลของพระบาทสมเด็จพระปรมินทรมหาภูมิพลอดุลยเดช สิริอายุได้ 90 ปี 70 พรรษา แต่สังขารของท่านก็ไม่เน่าเปื่อย เส้นเกศา เล็บ และหนวดเครางอกออกมาได้

**อ้างอิง**
# หนังสือรวมสุดยอดพระคณาจารย์ทั้งหมด 180 พระองค์
#  ประวัติหลวงพ่อพรหม วัดช่องแค date=2010-05-03 
#  หนังสือชีวประวัติหลวงพ่อพรหม date=2007-11-10 
#  ประวัติหลวงพ่อพรหม ฉบับที่ 2
หมวดหมู่:เกจิอาจารย์
หมวดหมู่:ภิกษุจากจังหวัดพระนครศรีอยุธยา
หมวดหมู่:บุคคลจากอำเภอบ้านแพรก
หมวดหมู่:เจ้าอาวาส
หมวดหมู่:ภิกษุชาวไทยที่มรณภาพแล้วศพไม่เน่าเปื่อย
ลูอิช ฟีกู

ลูอิช ฟีลีปึ มาไดรา กาไอรู ฟีกู (Luís Filipe Madeira Caeiro Figo) เกิดเมื่อวันที่ 4 พฤศจิกายน ค.ศ. 1972 เป็นอดีตนักฟุตบอลชาวโปรตุเกส เขาเล่นในตำแหน่งปีกให้กับสโมสรสปอร์ติงลิสบอน บาร์เซโลนา เรอัลมาดริดและอินแตร์นาซีโอนาเลมีลาโน กับอาชีพนักฟุตบอล 20 ปี เขาหยุดการเล่นฟุตบอลอาชีพเมื่อวันที่ 31 พฤษภาคม ค.ศ. 2009 เขาลงแข่งในฐานะนักฟุตบอลทีมชาติโปรตุเกส 127 นัด
ฟีกูได้รับรางวัลนักฟุตบอลยุโรปแห่งปี 2000 รางวัลนักฟุตบอลแห่งปีของฟีฟ่าปี 2001 และติดอยู่ในรายชื่อฟีฟ่า 100
ฟีกูเป็นหนึ่งในนักฟุตบอลไม่กี่คนที่เล่นให้กับทั้ง 2 สโมสรของสเปนที่เป็นคู่แข่งกัน คือ บาร์เซโลนาและเรอัลมาดริด เขาเป็นส่วนหนึ่งของทีมที่ได้รับถ้วยต่าง ๆ เช่น ถ้วยโปรตุเกส, 4 ถ้วยลาลิกา, 2 ถ้วย โกปาเดลเรย์, 3 ถ้วยซูเปร์โกปาเดเอสปัญญา, 1 ถ้วยยูฟ่าแชมเปียนส์ลีก, 1 ถ้วยยูฟ่าคัปวินเนอส์คัป, 2 ถ้วยยูฟ่าซูเปอร์คัป, 1 ถ้วยฟุตบอลชิงแชมป์สโมสรโลก, 4 ถ้วยเซเรียอา, 1 ถ้วยอิตาลี และ 3 ถ้วยซูเปอร์คัปอิตาลี

**อ้างอิง**
หมวดหมู่:นักฟุตบอลชาวโปรตุเกส
หมวดหมู่:ผู้เล่นสโมสรฟุตบอลบาร์เซโลนา
หมวดหมู่:ผู้เล่นสโมสรฟุตบอลเรอัลมาดริด
หมวดหมู่:ผู้เล่นในลาลิกา
หมวดหมู่:ผู้เล่นในเซเรียอา
หมวดหมู่:ผู้เล่นสโมสรฟุตบอลอินแตร์นาซีโอนาเลมีลาโน
หมวดหมู่:ผู้เล่นในฟุตบอลโลก 2006
หมวดหมู่:ผู้เล่นในฟุตบอลโลก 2002
หมวดหมู่:ผู้เล่นในฟุตบอลชิงแชมป์แห่งชาติยุโรป 2004
หมวดหมู่:บุคคลจากอัลมาดา
หมวดหมู่:นักฟุตบอลทีมชาติโปรตุเกส
หมวดหมู่:ฟีฟ่า 100
หมวดหมู่:ปีกฟุตบอล
หมวดหมู่:ผู้ชนะเลิศบาลงดอร์
ไฟลัมไลโคไฟตา

ดิวิชันไลโคไฟตา (Lycophyta, Lycopodiophyta, Lycopods) เป็นไฟลัมของพืชมีท่อลำเลียง เป็นพืชโบราณ เริ่มเกิดขึ้นเมื่อ 410 ล้านปีที่แล้ว ลักษณะทั่วไป ลำต้นแตกแขนงเป็น 2 แฉก และแตกย่อยออกไปอีกในลักษณะเดิม บางสปีชีส์จะแตกเป็น 2 แขนงไม่เท่ากัน แขนงที่สั้นกว่าจะสร้างสปอร์ ใบเป็นแบบไมโครฟิลล์ ขนาดเล็กเรียงตัวแบบเกลียว สืบพันธุ์แบบไม่อาศัยเพศโดยการแตกหน่อเล็กๆเรียก Bulbil มีรากอันแรกที่เกิดจากเอ็มบริโอและมีรากพิเศษเกิดจากเพอริไซเคิลของลำต้น ตัวอย่างพืชกลุ่มนี้ได้แก่ สามร้อยยอด ช้องนางคลี่ สร้อยหางสิงห์

**อ้างอิง**

**แหล่งข้อมูลอื่น**
 Introduction to the Lycophyta from the University of California Museum of Paleontology- Lycophytes- Fossil Groves date=2009-03-12 - Paleo Plants date=2005-01-15 
หมวดหมู่:พืชมีท่อลำเลียง
อินเตอร์เฟียรอน

โครงสร้างโมเลกุลของอินเตอร์เฟียรอนชนิดอัลฟาในมนุษย์
อินเตอร์เฟียรอน (interferon, IFN) เป็นสารประเภทโปรตีนชนิดหนึ่งที่สร้างขึ้นเมื่อพบการเจริญของไวรัส และ INFs ที่ถูกขับออกจากเซลล์หนึ่งจะสามารถไปชักนำให้เซลล์อื่นๆ ที่ใกล้เคียงให้มีการสร้างสารโปรตีนกลุ่มหนึ่งที่มีคุณสมบัติในการยับยั้งการเจริญของไวรัส  ในเซลล์นั้นๆได้ จาก การสร้างสาร INFs จากเซลล์สปีชีส์ใดจะมีผลในการยับยั้งการเจริญของไวรัส ในสปีชีส์นั้นเท่านั้น (host-cell specific)
หมวดหมู่:ระบบภูมิคุ้มกัน
หมวดหมู่:ยาต้านไวรัส
ฟอร์ตอัมสเตอร์ดัม

นิวยิร์ก ซึ่งในขณะนั้นรู้จักกันในชื่อนิวอัมสเตอร์ดัม ใน ค.ศ. 1660 ฟอร์ตอัมสเตอร์ดัมเป็นอาคารทรงสี่เหลี่ยมจัตุรัสขนาดใหญ่ที่อยู่ปลายเกาะ
ฟอร์ตอัมสเตอร์ดัม (ภายหลังได้ชื่อว่า ฟอร์ตเจมส์, ฟอร์ตวิลเลม เฮนดริก, ฟอร์ตเจมส์ (เปลี่ยนกลับ), ฟอร์ตวิลเลียม, ฟอร์ตแอนน์ และฟอร์ตจอร์จ) เป็นค่ายทหารถาวร (fort) ตั้งอยู่ ณ ปลายใต้สุดของแมนฮัตตัน ซึ่งเคยเป็นสำนักงานใหญ่บริหารนิวยอร์กของดัตช์และอังกฤษต่อมา ตั้งแต่ ค.ศ. 1625 กระทั่งถูกทุบใน ค.ศ. 1790 หลังการปฏิวัติอเมริกา ตัวค่ายเปลี่ยนเจ้าของถึงแปดครั้งในหลายยุทธการ
การก่อสร้างค่ายถือเป็นวันก่อตั้งนครนิวยอร์กอย่างเป็นทางการ ซึ่งได้รับการรับรองโดยตราประจำนครนิวยอร์ก ในเดือนตุลาคม ค.ศ. 1683 การประชุมสภานิติบัญญัตินิวยอร์กจัดขึ้นเป็นสมัยแรก
ปืนใหญ่ที่ค่ายนั้นเดิมเรียงเป็นกลุ่มปืนใหญ่ (battery) ซึ่งปัจจุบันเรียกว่า Battery Park ที่ตั้งของค่ายปัจจุบันเป็นกุศลสถาน (custom house) สหรัฐ อเล็กซานเดอร์ แฮมลิตัน ซึ่งปัจุจบันภายในยังมีศูนย์จอร์จ กุสตาฟ เฮย์ ซึ่งเป็นส่วนหนึ่งของพิพิธภัณฑ์อเมริกันอินเดียนแห่งชาติ

**แหล่งข้อมูลอื่น**
 Fort George
หมวดหมู่:สิ่งก่อสร้างในรัฐนิวยอร์ก
หมวดหมู่:แมนฮัตตัน
หมวดหมู่:ประวัติศาสตร์สหรัฐ
รูเพิตส์แลนด์

รูเพิตส์แลนด์ หรือ ปรินซ์รูเพิตส์แลนด์ เป็นดินแดนในอเมริกาเหนือของอังกฤษ ประกอบด้วยบริเวณลุ่มแม่น้ำอ่าวฮัดสัน ซึ่งถือครองในนามโดยบริษัทอ่าวฮัดสันเป็นเวลา 200 ปี ตั้งแต่ ค.ศ. 1670 ถึง 1870 แม้ว่าจะมีกลุ่มพื้นเมืองหลายกลุ่มอาศัยอยู่ในบริเวณเดียวกันและพิพาทเกี่ยวกับอธิปไตยเหนือพื้นที่ดังกล่าว พื้นที่ที่เคยได้ชื่อว่า "รูเพิตส์แลนด์" ปัจจุบันส่วนใหญ่อยู่ในประเทศแคนาดา แต่มีส่วนเล็กที่อยู่ในสหรัฐอเมริกา ดินแดนนี้ตั้งตามพระนาม เจ้าชายรูเปิร์ตแห่งไรน์ ผู้ว่าการพระองค์แรกของบริษัทอ่าวฮัดสัน
รูเพิตส์แลนด์ปัจจุบันครอบคลุมรัฐแมนิโทบาทั้งหมด รัฐซัสแคตเชวันส่วนใหญ่ ตอนใต้ของรัฐแอลเบอร์ตา ตอนใต้ของนูนาวุต, ตอนเหนือของรัฐออนแทริโอและรัฐควิเบก เช่นเดียวกับบางส่วนของรัฐมินนิโซตาและรัฐนอร์ทดาโคตา และส่วนเล็กของรัฐมอนแทนาและรัฐเซาท์ดาโคตา
หมวดหมู่:ทวีปอเมริกาเหนือ
หมวดหมู่:ประวัติศาสตร์แคนาดา
หมวดหมู่:รัฐและดินแดนที่ก่อตั้งในปี พ.ศ. 2213
หมวดหมู่:อดีตอาณานิคมของอังกฤษ
หมวดหมู่:อดีตอาณานิคมและรัฐในอารักขาของอังกฤษในทวีปอเมริกา‎
พัชริดา รอดคงคา

พัชริดา รอดคงคา หรือ จูลี่ เคยได้รับตำแหน่งมิสไทยแลนด์เวิลด์ 2011 

**ประวัติ**
พัชริดา รอดคงคา เป็นลูกครึ่ง ไทย-อังกฤษ กำลังศึกษาอยู่ชั้นปีที่ 1 คณะ Fashion Design มหาวิทยาลัย Raffles International Design Institute เป็นตัวแทนสาวไทยไปประกวด มิสเวิลด์ 2011 ที่ลอนดอน ประเทศอังกฤษ เมื่อวันที่ 6 พฤศจิกายน 2554 (Top 30 Quarter Semi-finalists) และ Top 30 Beauty With A Purpose

**แหล่งข้อมูลอื่น**
  fix-attempted=yes 
หมวดหมู่:นางแบบไทย
หมวดหมู่:มิสไทยแลนด์เวิลด์
หมวดหมู่:ชาวไทยเชื้อสายอังกฤษ
หมวดหมู่:นางงามไทย
ภาษาอีบัน

ภาษาอีบัน (Iban language) มีผู้พูดทั้งหมด 694,400 คน พบในรัฐซาราวัก ประเทศมาเลเซีย 658,000 คน พบในบรูไน 21,400 คน พบในกาลีมันตัน ประเทศอินโดนีเซีย 15,000 คน (พ.ศ. 2546) ทางตะวันตกของกาลีมันตัน ใกล้กับชายแดนติดกับรัฐซาราวัก จัดอยู่ในตระกูลภาษาออสโตรนีเซียน กลุ่มภาษามาลาโย-โพลีเนเซีย สาขามาลาโย-ซุมบาวัน สาขาย่อยมาลาโย-ซุมบาวันเหนือและตะวันออก ใกล้เคียงกับภาษามลายูซาราวัก ในมาเลเซียมีการสอนภาษาอีบันในโรงเรียนประถมศึกษา มีรายการวิทยุเป็นภาษาอีบัน เขียนด้วยอักษรละติน เรียงประโยคแบบประธาน กริยา กรรม ในอินโดนีเซีย เป็นภาษาที่ใช้ในโบสถ์คาทอลิกสำหรับผู้พูดภาษาอื่น ๆ ที่อยู่ในบริเวณแม่น้ำเรยัง

**เปรียบเทียบรากศัพท์ภาษาอีบันและภาษามลายู**

**อ้างอิง**
 Gordon, Raymond G., Jr. (ed.), 2005. Ethnologue: Languages of the World, Fifteenth edition. Dallas, Tex.: SIL International. Online version: http://www.ethnologue.com/.

**แหล่งข้อมูลอื่น**
 Ator Sambiang Mass Baru: The Holy Eucharist in Iban (1980)  Anglican eucharistic liturgy digitized by Richard Mammana
อีบัน
อีบัน
อีบัน
พระครูนิวาสธรรมขันธ์ (เดิม พุทฺธสโร)

หลวงพ่อเดิม พุทธสโร (6 กุมภาพันธ์ พ.ศ. 2404 — 22 พฤษภาคม พ.ศ. 2494) เทพเจ้าแห่งนครสวรรค์ ผู้สร้างมีดหมอที่โด่งดังมากที่สุดในประเทศไทย ท่านมีลูกศิษย์มาขอศึกษาวิชาพุทธาคมมากมายเช่น หลวงพ่อกัน วัดเขาแก้ว หลวงพ่อกวย วัดโฆสิตาราม หลวงพ่อเชื้อ วัดใหม่บำเพ็ญบุญ หลวงพ่อจรัญ ฐิตธัมโม วัดอัมพวัน เป็นต้น ท่านมีรูปร่างสูงใหญ่ และมีอิริยาบถงามสง่า จึงเป็นที่เคารพยำเกรงของคนทั่วไป

**ประวัติ**
หลวงพ่อเดิม พุทธสโร หรือ พระครูนิวาสธรรมขันธ์ อดีตเจ้าอาวาสวัดหนองโพ ท่านเกิดเมื่อวันที่ 6 กุมภาพันธ์ พ.ศ. 2404 ตรงกับรัชสมัยของพระบาทสมเด็จพระจอมเกล้าเจ้าอยู่หัว 

**อุปสมบท**
ณ พัทธสีมาวัดเขาแก้ว อำเภอพยุหะคีรี จังหวัดนครสวรรค์ เมื่อวันที่ 31 ตุลาคม พ.ศ. 2423 ในรัชสมัยของพระบาทสมเด็จพระจุลจอมเกล้าเจ้าอยู่หัว โดยมีหลวงพ่อแก้ว วัดอินทาราม (วัดใน) เป็นพระอุปัชฌาย์ หลวงพ่อเงิน (พระครูพยุหานุศาสก์) วัดพระปรางค์เหลือง เป็นพระกรรมวาจาจารย์ หลวงพ่อเทศ วัดสระทะเล เป็นพระอนุสาวนาจารย์ มีนามฉายาว่า พุทธสโร

**ภายหลังจากอุปสมบท**
ท่านได้ศึกษาเล่าเรียนกับหลวงตาชม วัดหนองโพ ศึกษาเล่าเรียนพระปริยัติธรรมและวิชาอาคมกับนายพันธ์ ชูพันธ์ ผู้ทรงวิทยาคุณของบ้านหนองโพ และท่านได้ศึกษาพระธรรมวินัย และ วิชาอาคม กับพระเกจิอาจารย์ท่านอื่นๆมากมาย หลวงพ่อเดิม ท่านได้สร้างพระเครื่องรางของขลังมากมายเป็นที่เลื่องชื่อ มีประสบการณ์ความศักดิ์สิทธิ์ปรากฏอยู่มากมายเครื่องรางเหล่านี้ก็มี นางกวัก ราชสีห์ ตระกรุด ผ้ายันต์รอยเท้า มีดหมอแหวน เป็นต้น 

**สมณศักดิ์**
หลวงพ่อเดิมได้รับสมณศักดิ์เป็น พระครูนิวาสธรรมขันธ์ดำรงตำแหน่งครั้งหลังสุดเป็นเจ้าคณะแขวงอำเภอพยุหะคีรี และเป็นพระอุปัชฌาย์ หลวงพ่อเดิม ท่านถึงแก่มรณภาพเมื่อวันที่ 22 พฤษภาคม พ.ศ. 2494 ในแผ่นดินพระบาทสมเด็จพระบรมชนกาธิเบศร มหาภูมิพลอดุลยเดชมหาราช บรมนาถบพิตร รวมสิริอายุได้ 90 ปี 70 พรรษา

**อ้างอิง**
# หนังสือรวมสุดยอดพระคณาจารย์ทั้งหมด 180 พระองค์
#  ประวัติหลวงพ่อเดิม วัดหนองโพ date=2016-03-05 
#  หนังสือนิตยสารท่าพระจันทร์ date=2012-03-16 

**แหล่งข้อมูลอื่น**
#  บทความของขลัง date=2010-05-04 
#  พระเครื่องที่โด่งดัง
หมวดหมู่:บุคคลจากอำเภอพยุหะคีรี
หมวดหมู่:เจ้าอาวาส
หมวดหมู่:เจ้าคณะอำเภอ
หมวดหมู่:ภิกษุจากจังหวัดนครสวรรค์
สวิมมิงวิธดอลฟินส์

สวิมมิงวิธดอลฟินส์ (Swimming with Dolphins) เป็นวงซินธ์ป็อปจากรัฐมินนิโซตา สหรัฐอเมริกา ก่อตั้งเมื่อปี ค.ศ. 2008 โดย ออสติน โทฟต์ และ อดัม ยัง, จากวง อาวล์ซิตี หลังจาก อาวล์ซิตี ได้รับความนิยม อดัม ยัง ได้ออกจากวงเพื่อมุ่งเน้นไปทำโปรเจ็ก อาวล์ซิตี มากกว่า ทางวงได้ออก อีพี ชื่อ Ambient Blue หลังจากนั้นเป็นต้นมา โทฟต์ ได้แต่งและผลิตเพลงด้วยตนเอง อย่างไรก็ดี โทฟต์ และ ยัง ยังคงเป็นเพื่อนกันอยู่
เมื่อวันที่ 21 มิถุนายน ค.ศ. 2010, สวิมมิงวิธดอลฟินส์ ได้เซ็นสัญญากับค่าย Tooth & Nail Records
ซิงเกิล "Sleep To Dream" จากอัลบั้ม "Water Colours" ได้วางจำหน่ายผ่านทาง iTunes และ Amazon เมื่อวันที่ 26 เมษายน ค.ศ. 2011
อัลบั้ม Water Colours ซึ่งเป็นอัลบั้มเปิดตัว ได้วางจำหน่ายเมื่อวันที่ 17 พฤษภาคม ค.ศ. 2011 โดย Tooth & Nail Records มิวสิกวิดีโอเพลง "Sleep To Dream" เปิดตัวเมื่อวันที่ 5 สิงหาคม ค.ศ. 2011 บน ยูทูบ
เมื่อวันที่ 21 สิงหาคม ค.ศ. 2013, โทฟต์ ได้ประกาศว่าเขากำลังทำอัลบั้มใหม่ในชื่อ Catharsis อยู่

**ผลงาน**
อีพี
*Ambient Blue (2008)
สตูดิโออัลบั้ม
*Water Colours (2011)
ซิงเกิล- "Fast Car" (cover) (2008)- "Sleep To Dream" (2011)- "Tromsø" (2013)- "Summer Skin" (2014)- "Iron Lungs" (2015)- "Let You Love" (2016)

**อ้างอิง**

**แหล่งข้อมูลอื่น**
 1=http://www.swimmingwithdolphinsmusic.com Swimming with Dolphins-  Swimming with Dolphins - Last.fm
หมวดหมู่:Musical groups from Minnesota
หมวดหมู่:กลุ่มดนตรีอิเล็กทรอนิกส์สัญชาติอเมริกัน
หมวดหมู่:กลุ่มดนตรีที่ก่อตั้งในปี พ.ศ. 2551
คู่ซ่า ป่าระเบิด 3

คู่ซ่า ป่าระเบิด 3(อังกฤษ:Open Season 3)เป็นภาพยนตร์ภาคต่อจากคู่ซ่า ป่าระเบิด 2 เข้าฉายเมื่อ 21 ตุลาคม 2553 ผลิตโดย โซนีพิกเจอร์สแอนิเมชัน

**เรื่องย่อ**
เมื่อบู๊กมีเรื่องผิดใจกับเอลเลียตคู่ซ่าส์สุดซี้ของเขา บู๊กจึงตัดสินใจออกไปเที่ยวตัวเดียว และระหว่างทางบู๊กก็พบกับคณะละครสัตว์อันน่าตื่นตาตื่นใจ และได้พบกับหมีกริซลี่ย์ตัวหนึ่งที่หน้าตาเหมือนกับเขา เขาจึงขอสลับตัวกับหมีกริซลี่ย์ตัวนั้นเพื่อจะได้ชื่นชมความสนุกสนานของละคร สัตว์ และได้แสดงความสามารถพิเศษอันโดดเด่นของเขา แต่สถานการณ์ได้เปลี่ยนไปเมื่อคณะละครสัตว์แห่งนี้กำลังจะเดินทางกลับประเทศ รัสเซีย เมื่อเอลเลียตคู่ซ่าส์สุดซี้รู้เรื่องนี้เข้าจึงไม่รอช้าที่จะรวมพลผอง เพื่อนสัตว์ป่าเพื่อไปช่วยบู๊กกลับมาก่อนที่จะสายเกินไป!
หมวดหมู่:ภาพยนตร์ภาคต่อ
หมวดหมู่:ภาพยนตร์อเมริกัน
หมวดหมู่:ภาพยนตร์โดยโซนี่พิคเจอร์สแอนิเมชั่น
ยูริ ชิเน็ง

ยูริ ชิเน็ง (Chinen Yūri; เกิด 30 พฤศจิกายน ค.ศ. 1993) เป็นนักร้องและนักแสดงชาวญี่ปุ่นและเป็นสมาชิกของเฮย์! เซย์! จัมป์ เขาอยู่ภายใต้การบริหารของจอห์นนีแอนด์อะโซชีเอท

**อ้างอิง**

**แหล่งข้อมูลอื่น**
  เฮย์! เซย์! จัมป์-  Johnny's-net date=2018-06-13 
หมวดหมู่:บุคคลที่เกิดในปี พ.ศ. 2536
หมวดหมู่:บุคคลที่ยังมีชีวิตอยู่
หมวดหมู่:นักร้องหญิงญี่ปุ่น
หมวดหมู่:นักแสดงเด็กชาวญี่ปุ่น
หมวดหมู่:บุคคลจากฮามามัตสึ
ตำบลน้ำปั้ว

น้ำปั้ว เป็นตำบลหนึ่งในอำเภอเวียงสา จังหวัดน่าน ตั้งอยู่บริเวณตอนเหนือของอำเภอ

**ที่ตั้ง**
 ทิศเหนือ ติดต่อตำบลนาซาว ตำบลกองควาย และ ตำบลดู่ใต้ อำเภอเมืองน่าน- ทิศตะวันออก ติดต่อตำบลนาเหลืองและตำบลตาลชุม อำเภอเวียงสา - ทิศใต้ ติดต่อตำบลกลางเวียงและตำบลปงสนุก อำเภอเวียงสา - ทิศตะวันตก ติดต่อตำบลทุ่งศรีทอง อำเภอเวียงสา

**การปกครองส่วนท้องถิ่น**
แบ่งการปกครองเป็น 1 องค์การบริหารส่วนตำบล คือ องค์การบริหารส่วนตำบลน้ำปั้ว มีพื้นที่ครอบคลุมตำบลน้ำปั้วทั้งหมด
*องค์การบริหารส่วนตำบลน้ำปั้ว อำเภอเวียงสา จังหวัดน่าน
เลขที่ 167 หมู่ 3 ตำบลน้ำปั้ว อ.เวียงสา จ.น่าน 55110 โทร. 054-765152 - 3 Fax 054-765152 - 3 ต่อ 14

**การแบ่งเขตการปกครอง**
แบ่งการปกครองออกเป็น 7 หมู่บ้าน ได้แก่
*หมู่ 1 บ้านวังม่วง
*หมู่ 2 บ้านน้ำปั้ว
*หมู่ 3 บ้านน้ำปั้ว
*หมู่ 4 บ้านน้ำปั้ว
*หมู่ 5 บ้านห้วยแก้ว
*หมู่ 6 บ้านปางสีเสียด
*หมู่ 7 บ้านน้ำปั้วใหม่

**รายงานสถิติจำนวนประชากรและบ้าน**
จำนวนประชากรและบ้าน ตำบลน้ำปั้ว รายงาน ณ ปี พ.ศ. 2559
*จำนวนประชากรและบ้าน ตำบลน้ำปั้ว รายงาน ณ ปี พ.ศ. 2560
*จำนวนประชากรและบ้าน ตำบลน้ำปั้ว รายงาน ณ ปี พ.ศ. 2561

**สถานศึกษา**
 โรงเรียนบ้านวังม่วง- โรงเรียนชุมชนบ้านน้ำปั้ว- โรงเรียนบ้านห้วยแก้วมิตรภาพที่ 51 - ศูนย์พัฒนาเด็กเล็กตำบลน้ำปั้ว

**ศาสนสถาน**
 วัดวังคีรี (บ้านวังม่วง)- พระธาตุวังคีรี- วัดน้ำปั้ว- วัดบัวทอง (บ้านห้วยแก้ว)

**สถานที่ราชการ**
 องค์การบริหารส่วนตำบลน้ำปั้ว- หน่วบริการประชาชนตำบลน้ำปั้ว (ตู้ยามน้ำปั้ว)- โรงพยาบาลส่งเสริมสุขภาพตำบลน้ำปั้ว (บ้านน้ำปั้ว) - โรงพยาบาลส่งเสริมสุขภาพตำบลน้ำปั้ว (บ้านวังม่วง)- หมวดการทางเวียงสา (ห้วยแก้ว)

**อ้างอิง**
น้ำปั้ว
น้ำปั้ว
ตำบลยาบหัวนา

ยาบหัวนา เป็นตำบลหนึ่งในอำเภอเวียงสา จังหวัดน่าน ตั้งอยู่บริเวณทิศตะวันตกสุดของอำเภอ

**ที่ตั้ง**
 ทิศเหนือ ติดต่อตำบลบ้านฟ้า อำเภอบ้านหลวง- ทิศตะวันออก ติดต่อตำบลแม่ขะนิง อำเภอเวียงสา- ทิศใต้ ติดต่อตำบลอ่ายนาไลย อำเภอเวียงสา และตำบลห้วยโรง อำเภอร้องกวาง จังหวัดแพร่- ทิศตะวันตก ติดต่อตำบลเตาปูน และตำบลสะเอียบ อำเภอสอง จังหวัดแพร่ 

**การแบ่งเขตการปกครอง**

**การปกครองส่วนภูมิภาค**
แบ่งการปกครองออกเป็น 7 หมู่บ้าน ได้แก่
*หมู่ 1 บ้านนาก้า
*หมู่ 2 บ้านฮากฮาน
*หมู่ 3 บ้านสะเลียม
*หมู่ 4 บ้านป่าหุ่ง
*หมู่ 5 บ้านห้วยหลอด
*หมู่ 6 บ้านบ่อหอย
*หมู่ 7 บ้านภักดีธรรม

**การปกครองส่วนท้องถิ่น**
องค์การบริหารส่วนตำบลยาบหัวนามีพื้นที่ครอบคลุมตำบลยาบหัวนาทั้งหมด

**สถานที่สำคัญ**
 โรงเรียนสารทิศพิทยาคม- วัดป่าบ้านสะเลียม- เจดีย์บ้านฮากฮาน

**อ้างอิง**
ยาบหัวนา
ยาบหัวนา
ส.พลายน้อย

ส.พลายน้อย หรือชื่อจริง สมบัติ พลายน้อย (24 พฤษภาคม พ.ศ. 2472 – 6 กรกฎาคม พ.ศ. 2565) เป็นนักเขียนสารคดีเกี่ยวกับประวัติศาสตร์ไทย วัฒนธรรม ภูมิศาสตร์ ประเพณี สังคมไทยด้านต่าง ๆ ได้รับยกย่องเป็นศิลปินแห่งชาติสาขาวรรณศิลป์ ในปี พ.ศ. 2553

**ประวัติ**
เกิดเมื่อวันที่ 24 พฤษภาคม พ.ศ. 2472 ที่ตำบลกะมัง อำเภอพระนครศรีอยุธยา จังหวัดพระนครศรีอยุธยา  จบการศึกษาชั้นประถมศึกษาที่โรงเรียนประชาบาล วัดประดู่ทรงธรรม  มัธยมศึกษาที่โรงเรียนอยุธยาวิทยาลัย และประกาศนียบัตรวิชาครูพิเศษประถม (พ.ป.) 
รับราชการครั้งแรกเป็นเสมียนสรรพากรและเปลี่ยนอาชีพไปรับราชการครูเป็นเวลา 5 ปี มีความสนใจในงานด้านการเขียนมาตั้งแต่ครั้งเรียนชั้นมัธยมศึกษา โดยได้สมัครเรียนวิชาการประพันธ์และการหนังสือพิมพ์ทางไปรษณีย์ของ อาจารย์เปลื้อง ณ นคร จึงเริ่มงานเขียนอย่างจริงจังนับแต่นั้นเป็นต้นมา 
ต่อมาได้รับการชวนจาก อ.เปลื้อง มาทำงานด้านวารสารของกระทรวงศึกษาธิการหลายฉบับ มีผลงานเขียนประเภท บทความ, บทละคร, สารคดี และเรื่องสั้นพิมพ์เผยแพร่ในวารสารต่าง ๆ เป็นจำนวนมาก ขณะเดียวกันก็ได้จัดรายการวิทยุศึกษาไปพร้อม ๆ กันด้วย
เคยดำรงตำแหน่งหัวหน้างานโสตทัศนูปกรณ์และเอกสารสิ่งพิมพ์ กองส่งเสริมและเผยแพร่วัฒนธรรม สำนักงานคณะกรรมการวัฒนธรรมแห่งชาติ และเป็นบรรณาธิการวารสารวัฒนธรรมไทย 
พ.ศ. 2528 ก่อนที่จะเกษียณอายุราชการ 2 ปี ได้ลาออกจากราชการ เพื่อเขียนหนังสือแต่เพียงอย่างเดียว

**ผลงาน**
ถือเป็นนักเขียนที่มีความสามารถเขียนหนังสือได้หลายประเภท ปัจจุบันมีงานเขียนรวมเล่มแล้ว ประมาณ 100 เล่ม ส่วนใหญ่เป็นงานเขียนประเภทสารคดี, นิทาน, ชีวประวัติบุคคลสำคัญ สารานุกรม และปกิณกะอื่น ๆ จำนวนมาก เช่น เจ้าพระยาวิชาเยนทร์, พระเจ้าตากสินมหาราชแห่งชาติไทย, สารคดีน่ารู้สารพัดนึก, เล่าเรื่องบางกอก, เล่าเรื่องพม่ารามัญ, สารานุกรมประวัติศาสตร์ไทย เป็นต้น

**ชีวิตส่วนตัว**
ชีวิตครอบครัว สมรสกับนางจงกล พลายน้อย มีบุตรด้วยกันทั้งหมด 1 คน

**การเสียชีวิต**
ส. พลายน้อย เสียชีวิตด้วยโรคโควิด-19 เมื่อวันที่ 6 กรกฎาคม พ.ศ. 2565 สิริอายุรวม 93 ปี

**เครื่องราชอิสริยาภรณ์**

**อ้างอิง**
หมวดหมู่:บุคคลจากอำเภอพระนครศรีอยุธยา
หมวดหมู่:ครูชาวไทย
หมวดหมู่:ข้าราชการพลเรือนชาวไทย
หมวดหมู่:นักเขียนชาวไทย
หมวดหมู่:ศิลปินแห่งชาติสาขาวรรณศิลป์
หมวดหมู่:นามปากกา
หมวดหมู่:ผู้ได้รับเครื่องราชอิสริยาภรณ์ จ.ภ.
หมวดหมู่:บุคคลที่เสียชีวิตจากโรคโควิด-19 ในประเทศไทย
หมวดหมู่:บุคคลจากโรงเรียนอยุธยาวิทยาลัย
สมบัติ
ทวินส์ (เกิร์ลกรุ๊ป)

ทวินส์ (Twins, 雙胞胎) เป็นวงดนตรีเกิร์ลกรุปดูโอสัญชาติฮ่องกง ในแนวคันโตป็อปและทีนป็อป สมาชิกประกอบด้วย อาซา หรือ ชาร์ลีน ชอย และ อาเจียว หรือ จิลเลียน ชุง 
ทวินส์ เกิดขึ้นจากที่อาซาและอาเจียวเซ็นสัญญาเข้าสังกัด เอมเพอร์เรอร์ เอนเตอร์เทนเมนต์ กรุป (EEG) ในปี ค.ศ. 2001 หลังจากได้เรียนร้องเพลงและการแสดงต่าง  ๆ ร่วมกันจนกลายเป็นเพื่อนกัน จึงได้ออกมินิอัลบั้มออกมาในปีนั้น ในชื่อชุดเดียวกับวง ซึ่งประสบความสำเร็จเป็นอย่างดี และได้ลบความเชื่อที่ว่านักร้องหญิงของฮ่องกงประสบความสำเร็จได้ยาก 
ต่อมาทางต้นสังกัด จึงได้ออกอัลบั้มชุดแรกในปีเดียวกันนั้น ในชื่อ Twins' Love ประสบความสำเร็จเป็นอย่างมากกับภาพลักษณ์เด็กสาววัยใส รวมทั้งได้แสดงคอนเสิร์ตครั้งแรกที่ฮ่องกง โคลิเซียม ซึ่งนับสถานที่จัดการแสดงของดารานักร้องระดับของฮ่องกง โดยอาซาในขณะนั้นกลายเป็นนักร้องหญิงอายุน้อยสุดที่ได้แสดงคอนเสิร์ตที่นี่ด้วย

หลังจากประสบความสำเร็จอย่างมากในฮ่องกงแล้ว ในปี ค.ศ. 2005 ทางต้นสังกัดได้ให้ฝึกฝนภาษาจีนกลาง เพื่อที่จะเจาะตลาดจีนแผ่นดินใหญ่ โดยออกอัลบั้มเพลงจีนกลางชุดแรกชื่อ Trainee Cupid (見習愛神-เจินสีอายเซิน) ซึ่งทำยอดขายได้สูงถึง 8 แสนแผ่น
นอกจากงานเพลงแล้ว ทั้งคู่ยังได้มีผลงานการแสดงในโฆษณา, โทรทัศน์ และภาพยนตร์ร่วมกันและเดี่ยวอีกหลายชิ้น อาทิ The Twins Effect ในปี ค.ศ. 2003, The Twins Effect 2 ในปี ค.ศ. 2004, House of Fury ในปี ค.ศ. 2005, Naraka 19 ในปี ค.ศ. 2007 และละครโทรทัศน์ ชุด ไซอิ๋ว ร่วมกับ จาง เหว่ยเจี้ยน ในปี ค.ศ. 2005 เป็นต้น
ทางวงประสบปัญหาเมื่อปี ค.ศ. 2008 เมื่ออาเจียวถูกพบว่ามีภาพถ่ายในแบบวาบหวิวกับ เฉิน กวานซี นักแสดงและนักร้องหนุ่มชื่อดัง นับเป็นข่าวอื้อฉาวอย่างมากของวงการบันเทิง ทำให้ต้องเก็บตัวและให้อาซาออกอัลบั้มเดี่ยว จากนั้นในปี ค.ศ. 2010  อาซาก็ได้เปิดแถลงข่าวว่าเลิกกับสามีซึ่งจดทะเบียนสมรสกันมาตั้งแต่ปี ค.ศ. 2006 ซึ่งสาธารณชนไม่ทราบมาก่อน 
ในปี ค.ศ. 2011 ซึ่งเป็นปีที่ทางวงครบรอบ 10 ปี ได้ออกอัลบั้มชุดล่าสุด ในชื่อ 3650 ซึ่งเป็นการเฉลิมฉลองกับวาระครบรอบการตั้งวงด้วย

**อ้างอิง**

**แหล่งข้อมูลอื่น**
http://www.eegmusic.com/artists/details.aspx?CTID=c89c4103-ee23-49c5-b8e2-1a80751f9521 date=2006-09-02 
หมวดหมู่:กลุ่มดนตรีสัญชาติฮ่องกง
หมวดหมู่:วงกลุ่มสองสัญชาติฮ่องกง
หมวดหมู่:เกิร์ลกรุปจีน
หมวดหมู่:กลุ่มดนตรีที่ก่อตั้งในปี พ.ศ. 2544
หมวดหมู่:นักร้องเพลงภาษาจีนกวางตุ้ง